pythainlp/thai-wiki-dataset-v4 huggingface dataset:
ธาวิน เยาวพลกุล

ธาวิน เยาวพลกุล ชื่อเล่น วิน (เกิดเมื่อวันที่ 20 กรกฎาคม พ.ศ. 2528) เป็นนักแสดงชาวไทยในสังกัดสถานีโทรทัศน์สีกองทัพบกช่อง 7
ประวัติ.
ธาวิน เยาวพลกุล ชื่อเล่น วิน เกิดเมื่อวันที่ 20 กรกฎาคม พ.ศ. 2528เป็นนักแสดงชาวไทยเกิดที่กรุงเทพมหานครเป็นบุตรชายและบุตรคนที่ 4 ของนายแพทย์ วิโรจน์ เยาวพลกุล และ ดาราน้อย เยาวพลกุล ที่มีอาชีพเป็นแม่บ้าน มีพี่น้อง 4 คน คือ นายแพทย์ดาวิน เยาวพลกุล, รินรดา เยาวพลกุล และนาวิน เยาวพลกุล
การศึกษา.
เริ่มต้นการศึกษาจากโรงเรียนอนุบาลดาราทรจากนั้นเขาศึกษาต่อโรงเรียนประถมศึกษาและมัธยมศึกษาโรงเรียนสาธิตประสานมิตรปัจจุบันเขาจบการศึกษาระดับปริญญาตรี จากคณะวิศวกรรมศาสตร์ มหาวิทยาลัยเกษตรศาสตร์ ได้รับเกียรตินิยมอันดับ 2 และจบการศึกษาระดับปริญญาโท จากคณะบริหารธุรกิจมหาบัณฑิต มหาวิทยาลัยแคลิฟอร์เนีย จากประเทศสหรัฐอเมริกา
ประวัติการทำงาน.
เส้นทางเข้าสู่วงการบันเทิงเมื่อปี 2549 วิน ธาวิน ได้รับโอกาสร่วมแสดงละครเรื่อง พลิกดินสู่ดาว เป็นละครเรื่องแรก แสดงคู่กับขวัญ อุษามณี ไวทยานนท์ และแสดงร่วมกับเวียร์ ศุกลวัฒน์ คณารศ และ แพนเค้ก เขมนิจ จามิกรณ์ โดยร่วมร้องเพลงประกอบละครอีกมากมายปัจจุบันวิน ธาวิน ได้ลงนามสัญญาในฐานะนักแสดงในสังกัดสถานีโทรทัศน์สีกองทัพบกช่อง 7 และเป็นนักแสดงมีชื่อเสียงและเป็นพระเอกในละครหลังข่าวเรื่องแรก เพื่อนรักเพื่อนร้าย แสดงคู่กับ เอมี่ กลิ่นประทุม จากนั้นเขามีผลงานด้านการแสดงเรื่อยมาในปีนั้นและได้รางวัล
ท็อปอวอร์ด 2006 นักแสดงนำชายจากละครเรื่อง เพื่อนรักเพื่อนร้าย และผลงานละครที่ได้รับความนิยมมากที่สุด เช่น เหลี่ยมเพชรกะรัต, วังน้ำค้าง, ปมรักรอยอดีต, เรือนซ่อนรัก และ ดอกแก้ว เป็นต้น
เมื่อในปี 2559 วิน ธาวิน หวนกลับมารับงานละครอีกครั้งหลังจากห่างหายเมื่อ 4 ที่แล้วล่าสุดเขามีผลงานละครเรื่อง คู่วุ่นลุ้นแผนรักแสดงคู่กับขวัญ อุษามณี ไวทยานนท์คู่ขวัญในตำนาน เมื่อ 10 ปีที่แล้วหลังจากที่ละครเรื่องนี้ได้รับความนิยมและเรตติ้งสูงสุดและถัดไปผลงานละครเรื่อง เหยี่ยวรัตติกาล แสดงคู่กับจั๊กจั่น อคัมย์สิริ สุวรรณศุข
เมื่อในปี 2560 เขามีผลงานละครเรื่อง เรือนพะยอม
อันโทนีโอ รือดีเกอร์

อันโทนีโอ รือดีเกอร์ (เกิด 3 มีนาคม ค.ศ. 1993) เป็นนักฟุตบอลชาวเยอรมัน ปัจจุบันลงเล่นในตำแหน่งกองหลังให้กับเรอัลมาดริด สโมสรในลาลิกา และทีมชาติเยอรมนี
เขาเริ่มต้นอาชีพกับเฟาเอ็ฟเบ ชตุทการ์ท โดยได้เล่นให้กับทีมสำรองในลีกระดับสาม และเล่นให้กับทีมชุดใหญ่ในบุนเดิสลีกา ต่อมาใน ค.ศ. 2015 เขาถูกปล่อยยืมตัวให้กับโรมา ก่อนที่จะได้รับการซื้อขาดในราคา 9 ล้านยูโรในปีถัดมา ก่อนที่เขาเซ็นสัญญากับเชลซีใน ค.ศ. 2017 ค่าตัวโดยประมาณ 27 ล้านปอนด์ เขาช่วยให้ทีมชนะเลิศเอฟเอคัพ ในฤดูกาลแรกของเขา ยูฟ่ายูโรปาลีกในฤดูกาลที่สอง ในปี ค.ศ. 2021 เขาช่วยให้ทีมชนะเลิศสามรายการ ทั้งยูฟ่าแชมเปียนส์ลีก ยูฟ่าซูเปอร์คัพ และชิงแชมป์สโมสรโลก เขาย้ายร่วมทีม เรอัลมาดริด สโมสรในลาลิกา แชมป์ยุโรปในปีถัดมาหลังหมดสัญญาเป็นเวลาห้าปีกับเชลซี
รือดีเกอร์ลงเล่นให้กับทีมชาติเยอรมนีครั้งแรกใน ค.ศ. 2014 เขาพลาดโอกาสลงเล่นในฟุตบอลชิงแชมป์แห่งชาติยุโรป 2016 เนื่องจากอาการบาดเจ็บ แต่ในปีถัดมา เขาเป็นส่วนหนึ่งของทีมชาติที่ชนะเลิศฟีฟ่าคอนเฟเดอเรชันส์คัพ 2017 แลเขายังเป็นส่วนหนึ่งของทีมในการแข่งขันฟุตบอลโลก 2018 ที่ประเทศรัสเซีย รวมถึงฟุตบอลชิงแชมป์แห่งชาติยุโรป 2020
เกียรติประวัติ.
เชลซี
เยอรมนี
ส่วนบุคคล
เลฟท์อะไลฟ์

เลฟท์อะไลฟ์  เป็นวิดีโอเกมแนวลอบเร้น พัฒนาโดย Ilinx และจัดจำหน่ายโดยสแควร์เอนิกซ์ สำหรับไมโครซอฟท์ วินโดวส์และเพลย์สเตชัน 4 ตัวเกมได้รับการประกาศในงานแถลงข่าวโดยโซนี่อินเตอร์แอ็กทีฟเอ็นเตอร์เทนเมนต์ ก่อนงานโตเกียวเกมโชว์ ในปี 2017 โดยที่ตัวเกมถูกเซ็ตอยู่ในจักรวาลของเกม "ฟรอนต์มิชชั่น" "เลฟท์อะไลฟ์" ได้รับเสียงวิจารณ์แง่ลบเป็นอย่างมากจากนักวิจารณ์
การหลอกลวงนาวิกดีเดย์

การปฏิบัติการ Taxable, Glimmer และ Big Drum เป็นหนึ่งในปฏิบัติการทางทหารเมื่อวันที่ 6 มิถุนายน ค.ศ. 1944 เพื่อสนับสนุนกองกำลังทหารฝ่ายสัมพันธมิตรในการบุกพื้นที่นอร์มังดี การปฏิบัติการทางทหารเรือได้ใช้ยุทธนาวีชื่อว่า "ปฏิบัติการบอดี้การ์ด" (อังกฤษ: Operation Bodyguard" เป็นการปฏิบัติการที่มีทั้งกลยุทธ์และยุทธศาสตร์ในการบุกรุกพื้นที่ให้สำเร็จ
สโมสรฟุตบอลทอตนัมฮอตสเปอร์ในฤดูกาล 2019–20

การแข่งขัน ฤดูกาล 2019–20 จะเป็นฤดูกาลที่ 28 ของ ทอตนัมฮอตสเปอร์ ในฟุตบอล พรีเมียร์ลีก และเป็นฤดูกาลที่ 42 ที่ยังคงโลดแล่นอย่างต่อเนื่องอยู่บนลีกสูงสุดของระบบฟุตบอลอังกฤษ. สโมสรจะเข้าร่วมการแข่งขันใน แชมเปียนส์ลีก, เอฟเอคัพ, อีเอฟแอลคัพ.
การซื้อขายนักเตะ.
ภาพรวมการซื้อ-ขายนักเตะ.
<templatestyles src="Col-begin/styles.css"/>
การแข่งขัน.
พรีเมียร์ลีก.
แมตช์.
เมื่อวันที่ 13 มิถุนายน ค.ศ. 2019, โปรแกรมการแข่งขันพรีเมียร์ลีก ฤดูกาล 2019/20 ได้ประกาศออกมาเป็นที่เรียบร้อยแล้ว.
เอฟเอคัพ.
การจับสลากรอบสามได้จัดขึ้นเมื่อวันที่ 2 ธันวาคม ค.ศ. 2019.
อีเอฟแอลคัพ.
การจับสลากรอบสามได้จัดขึ้นเมื่อวันที่ 28 สิงหาคม ค.ศ. 2018 โดย แอนดี ฮินช์คลิฟฟ์ และ ดอน กูดแมน.
สถิติ.
ผู้เล่นที่ทำประตูสูงสุด.
"รวมทุกการแข่งขัน โดยถ้าประตูรวมเท่ากันจะเรียงตามหมายเลขเสื้อ."
คลีนชีตส์.
"รวมทุกการแข่งขัน โดยถ้าประตูรวมเท่ากันจะเรียงตามหมายเลขเสื้อ."
ดิสนีย์อินฟินิตี

ดิสนีย์อินฟินิตี  เป็นชุดวิดีโอเกมแนวต่อสู้ผจญภัยแซนต์บอกซ์ Toys-to-life พัฒนาโดย Avalanche Software ลักษณะของชุดวิดีโอเกมนี้เป็นจักรวาลแห่งจินตนาการขนาดยักษ์ที่สามารถปรับแต่งได้ซึ่งรู้จักกันในชื่อ Toy Box ซึ่งบรรจุด้วยตัวละครที่เป็นสัญลักษณ์ของ ดิสนีย์, พิกซาร์, มาร์เวล และ สตาร์ วอร์ส
เนื่องจาก Avalanche Software ถูกปิดตัวลงเมื่อวันที่ 11 พฤษภาคม 2016 ดิสนีย์ประกาศว่าแฟรนไชส์จะถูกยกเลิก อย่างไรก็ตาม "Gold Editions" ของทั้งสามเกมในซีรีส์ก็ได้วางจำหน่ายสำหรับ ไมโครซอฟท์ วินโดวส์ (ผ่านสตีม) ในวันที่ 9 ธันวาคม 2016 ซึ่งมีตัวละครที่ปล่อยออกมาทั้งหมดและเนื้อหาของชุดเล่นจนถึงและรวมถึงตัวละครจากภาพยนตร์เรื่อง "นครสัตว์มหาสนุก" ของเกมที่สามด้วย
เคียรัน เทียร์นีย์

เคียรัน เทียร์นีย์ (เกิด 5 มิถุนายน ค.ศ. 1997) เป็นนักฟุตบอลชาวสกอตแลนด์ ปัจจุบันเล่นในตำแหน่งแบ็กซ้ายให้กับอาร์เซนอลและทีมชาติสกอตแลนด์ เทียร์นีย์เกิดที่ไอล์ออฟแมน เขาเข้าร่วมกับทีมเยาวชนของเซลติกและลงเล่นให้กับทีมชุดแรกในเดือนเมษายน 2015 และลงเล่นให้ทีมชาติชุดใหญ่ครั้งแรกในเดือนมีนาคม 2016 เขาเข้าร่วมอาร์เซนอลในเดือนสิงหาคม 2019 ด้วยค่าตัว 25 ล้านปอนด์ ซึ่งเป็นสถิติค่าตัวที่สูงที่สุดของนักฟุตบอลสกอตแลนด์
เกียรติประวัติ.
สโมสร.
เซลติก
อาร์เซนอล
คนอร์

คนอร์  เป็นตราสินค้าอาหารและเครื่องดื่มของเยอรมนี ก่อตั้งในปีค.ศ. 1838 โดยนายคาร์ล ไฮน์ริช คนอร์ ชาวเมืองไฮล์บร็อน ซึ่งเป็นผู้คิดค้นซุบก้อนรายแรกของโลก บริษัทผลิตสินค้าจำพวกเครื่องปรุงรส ซุปแห้ง ซุบก้อน เป็นต้น บริษัทคนอร์ถูกยูนิลีเวอร์เข้าซื้อกิจการในปี ค.ศ. 2000 และถือเป็นแบรนด์ที่ทำยอดขายสูงสุดในเครือยูนิลีเวอร์ อย่างไรก็ตาม มีเพียงในประเทศญี่ปุ่นเท่านั้นที่แบรนด์คนอร์ถูกบริหารโดยอายิโนโมโตะ
เพลงรักมือปืน

เพลงรักมือปืนเป็นละครโทรทัศน์ไทยออกอากาศเมื่อครั้งแรกเมื่อในปี พ.ศ. 2561 เป็นละครแนวโรแมนติก แอ็คชั่น และเสียงเพลงลูกทุ่งออกอากาศทางสถานีช่อง 7 เอชดีเป็นบทประพันธ์ของ ภูเขา และ บทโทรทัศน์โดย ภูเขา ผลิตโดย บริษัท กำลังดี ซอย 6 โปรดักชั่น จำกัด กำกับการแสดงโดย วินัย ปฐมบรูณ์ นำแสดงโดย โตนนท์ วงบุญ,ณัฐชา นวลแจ่ม,ณัฐวัฒน์ เปล่งศิริวัธน์<br>ภาณุ สุวรรณโณ,กวินตรา โพธิจักร,สิริลภัส กองตระการ,กัญญกร พินิจออกอากาศทุกวันจันทร์ พฤหัสบดี เวลา 18.50 น. และ วันศุกร์ เวลา 18.30 น. เริ่มเสนอตอนแรกวันพฤหัสบดี ที่ 17 พฤษภาคม พ.ศ. 2561 และออกอากาศถึงตอนสุดท้ายเมื่อวันพุธ ที่ 27 มิถุนายน พ.ศ. 2561
"เพลงรักมือปืน" มีเนื้อหาเกี่ยวกับนักร้องสาวชื่อดัง ที่ถูกสงสัยว่าพัวพันกับผู้มีอิทธิพลในวงการบันเทิง จึงถูกสั่งเก็บแต่ได้รับความช่วยเหลือจากพระเอกซึ่งเป็นตำรวจที่ปลอมตัวมาสืบหาหลักฐานจากผู้มีอิทธิพลนี้
ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2019 นัดชิงชนะเลิศ

ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2019 นัดชิงชนะเลิศ เป็นแมตช์ฟุตบอลที่กำลังจะเกิดขึ้นนั้นจะจัดขึ้นในวันที่ 30 มิถุนายน พ.ศ. 2562 ที่ Dacia Arena ในเมือง อูดิเน, ประเทศอิตาลี, เพื่อที่จะตัดสินหาทีมชนะเลิศของ ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2019.
แมตช์.
รายละเอียด.
<onlyinclude></onlyinclude>
เอสยู-76

เอสยู-76 ("Samokhodnaya Ustanovka 76") เป็นปืนใหญ่อัตตาจรสัญชาติโซเวียตที่ถูกใช้ในช่วงระหว่างและหลังสงครามโลกครั้งที่สอง เอสยู-76 เป็นการนำฐานของรถถังเบาที-70 ที่เป็นรุ่นที่มีพื้นที่ขนาดยาวและกว้างขวางมาดัดแปลง ด้วยโครงสร้างที่เรียบง่ายทำให้มันเป็นยานหุ้มเกราะของโซเวียตที่ถูกผลิตขึ้นมากที่สุดเป็นอันดับสองในสงครามโลกครั้งที่สอง รองลงจากรถถังที-34
เหล่าพลขับต่างชื่นชอบยานพาหนะนี้เพราะมีความเรียบง่าย มีความน่าเชื่อถือ และใช้งานได้ง่าย อย่างไรก็ตาม, การบังคับเลี้ยวซึ่งบางครั้งก็ถือว่าเป็นเรื่องที่ยาก ผู้นำพลขับมักจะเรียกยานพาหนะนี้ว่า ซูก้า("bitch") หรือ "suchka" ("little bitch") ยังมีชื่อเล่นว่า "Golozhopiy Ferdinand" ("bare-arsed Ferdinand") เนื่องจากเกราะที่บางเบาและเงาที่มีความคล้ายคลึง เมื่อนำไปเปรียบเทียบกับรถถังพิฆาตหนักแฟร์ดีนันท์/เอเลอฟันท์ของเยอรมันที่มีน้ำหนัก 65 ตัน
ฟลอริน อันดอเน

ฟลอริน อันดอเน (เกิด 11 เมษายน ค.ศ. 1993) เป็นนักฟุตบอลชาวโรมาเนีย ปัจจุบันลงเล่นในตำแหน่งกองหน้า ให้กับกาดิซ ในลาลิกา ลีกสูงสุดของประเทศสสปน และทีมชาติโรมาเนีย
อันดอเนเติบโตในสเปน และเริ่มเล่นฟุตบอลเยาวชนในลีกระดับล่าง ก่อนที่จะได้ลงเล่นในลีกอาชีพให้กับกอร์โดบาในวัย 21 ปี ต่อมาใน ค.ศ. 2016 เขาย้ายไปเดปอร์ติโบลาโกรุญญา และในอีกสองปีถัดมา เขาเซ็นสัญญากับไบรตันแอนด์โฮฟอัลเบียนในพรีเมียร์ลีก ก่อนถูกยืมตัวไปกาลาทาซาไร และกาดิซ
อันดอเนลงเล่นให้กับทีมชาติโรมาเนียครั้งแรกในเดือนมิถุนายน ค.ศ. 2015 และติดทีมชาติในการแข่งขันฟุตบอลชิงแชมป์แห่งชาติยุโรป 2016
เกียรติประวัติ.
รางวัลส่วนตัว
คริส เม็ฟฟัม

คริสโตเฟอร์ เจมส์ เม็ฟฟัม (5 พฤศจิกายน ค.ศ. 1997 —) เป็นนักฟุตบอลชาวเวลส์ ปัจจุบันเล่นในตำแหน่งเซ็นเตอร์แบ็กให้กับบอร์นมัทในอีเอฟแอลแชมเปียนชิปและทีมชาติเวลส์ เขาเป็นผลผลิตจากชุดเยาวชนของเบรนต์ฟอร์ดและเชลซี
เม็ฟฟัมในตำแหน่งเซ็นเตอร์แบ็กและแบ็กขวา เริ่มต้นเล่นฟุตบอลเยาวชนให้กับเชลซีในวัย 10 ปี ก่อนที่จะถูกสโมสรปล่อยตัวในวัย 14 ปี และถูกปฏิเสธโดยวอตฟอร์ดและควีนส์พาร์กเรนเจอส์ ดังนั้น เม็ฟฟัมจึงเข้าร่วมทีมเยวาชนของเบรนต์ฟอร์ดใน ค.ศ. 2012 และได้เลื่อนขึ้นมาเล่นให้กับทีมชุดใหญ่ในเดือนสิงหาคม ค.ศ. 2017 ต่อมาในเดือนมกราคม ค.ศ. 2019 เขาได้เซ็นสัญญาระยะยาวกับบอร์นมัทในพรีเมียร์ลีก ค่าตัวโดยประมาณ 12 ล้านปอนด์
เกียรติประวัติ.
รางวัลส่วนตัว
บิลลี ชาร์ป

วิลเลียม หลุยส์ ชาร์ป (5 กุมภาพันธ์ ค.ศ. 1986 —) เป็นนักฟุตบอลชาวอังกฤษ ปัจจุบันเล่นในตำแหน่งกองหน้าให้กับเชฟฟีลด์ยูไนเต็ดในพรีเมียร์ลีก
ชาร์ปเคยเล่นให้กับหลายสโมสรในอังกฤษ ในวันที่ 1 มกราคม ค.ศ. 2019 เขาทำประตูที่ 220 ของเขา กลายเป็นนักฟุตบอลชาวอังกฤษที่ทำประตูได้สูงที่สุดในช่วงศตวรรษที่ 21 ทำลายสถิติเดิมของริกกี แลมเบิร์ต ต่อมาในวันที่ 8 กุมภาพันธ์ ค.ศ. 2019 ชาร์ปทำประตูที่ 100 ในการเล่นให้กับเชฟฟีลด์ยูไนเต็ด ในนัดที่เสมอกับแอสตันวิลลา 3-3 ต่อมาในเดือนมีนาคม ค.ศ. 2019 เขาติดทีมยอดเยี่ยมของอีเอฟแอลแชมเปียนชิป ฤดูกาล 2018–19
เกียรติประวัติ.
สโมสร.
Scunthorpe United
เซาแทมป์ตัน
เชฟฟีลด์ยูไนเต็ด
เลดีเมย์ อเบล สมิธ

เลดีเมย์ อเบล สมิธ  (พระนามเดิม:เจ้าหญิงเมย์แห่งเท็ค และ เลดีเมย์ เคมบริดจ์) ประสูติเมื่อวันที่ 23 มกราคม ค.ศ. 1906 ณ เซอร์รีย์ เป็นพระธิดาพระองค์ใหญ่ใน เจ้าหญิงเคาน์เตสแห่งแอธโลน และ เอิร์ลที่ 1 แห่งแอธโลน เป็นพระนัดดาใน เจ้าฟ้าดยุกแห่งออลบานี พระราชปนัดดาใน ราชินีนาถวิกตอเรีย พระภาติยะใน สมเด็จพระราชินีมาเรีย และยังมีศักดิ์เป็นพระญาติใน อดีตสมเด็จพระราชินีนาถเบียทริกซ์ และ คาร์ลที่ 16 กุสตาฟ 
ในปี ค.ศ. 1917 เจ้าหญิงเมย์แห่งเท็ค ทรงมีพระประสงค์จะสละพระอิสริยยศ เจ้าหญิงแห่งเท็ค และเปลี่ยนพระนามเป็น เลดีเมย์ เคมบริดจ์
เสกสมรส.
เลดีเมย์ เคมบริดจ์ หรืออดีตเจ้าหญิงเมย์แห่ง้เท็ค ทรงเสกสมรสกับ เซอร์เฮนรี อเบล สมิธ เมื่อวันที่ 24 ตุลาคม ค.ศ. 1931 งานจัดขึ้นที่ ซัสเซกซ์ โดยมีเพื่อนเจ้าสาวคือ ราชินีนาถเอลิซาเบธที่ 2 โรสแมรี แฮมิลตัน เฟรย์เซอร์ เจนิเฟอร์ และ คาเทรีน แองกิตัน เลดีแมรี วิทย์ลีย์ หลังจากเสกสมรส ทรงเปลี่ยนพระนามที่ เลดีเมย์ อเบล สมิธ มีพระบุตรดังนี้
โดยภายหลังนั้น เลดีเมย์และครอบครัวได้อาศัยในลอนดอน และไม่ได้ออกงานในฐานะพระราชวงศ์ใดๆ แต่จะร่วมพระราชพิธีสำคัญๆ อาทิ การเสด็จขึ้นครองราชย์ของ ราชินีนาถเอลิซาเบธที่ 2 ร่วมถึงอภิเษกสมรสของ เจ้าฟ้าชายชาร์ลส์ กับ เลดี้ไดอานา 
ระหว่างปี ค.ศ. 1958 ถึง ค.ศ. 1966 ผู้เป็นสามีในรับตำแหน่ง ผู้ว่ารัฐควีนส์แลนด์ ก่อนจะเกษียณในปี ค.ศ. 1975 ต่อมา เซอร์เฮนรี อเบล สมิธ ได้เสียชีวิตลงในปี ค.ศ. 1993 และหลังจากนั้นเมื่อวันที่ 29 พฤษภาคม ค.ศ. 1994 เลดีเมย์ สมิธ ได้สิ้นพระชนม์ลงด้วยพระชันษา 88 ปี พระศพถูกฝังในสุสานหลวง มีพระราชวงศ์อังกฤษเสด็จมาอาทิ เจ้าชายดยุกแห่งกลอสเตอร์ เจ้าหญิงเลดีโอกิลวี เป็นตัวแทนพระราชวงศ์เข้าร่วมงานพระศพ
เกมกลคนอัจฉริยะ เดอะมูฟวี่ บทพีระมิดแห่งแสง

เกมกลคนอัจฉริยะ เดอะมูฟวี่ บทพีระมิดแห่งแสง  เป็นภาพยนตร์อนิเมะประเภทผจญภัยแฟนตาซีสัญชาติญี่ปุ่นและอเมริกันที่ออกฉายในปี พ.ศ. 2547 ซึ่งจัดเป็นภาพยนตร์เรื่องที่สองของแฟรนไชส์ "เกมกลคนอัจฉริยะ" ต่อจาก"ยูกิโอ" (พ.ศ. 2542) โดยโทเอแอนิเมชัน เรื่องราวจะตั้งอยู่ระหว่าง "ฤดูกาลที่ 3" และ "ฤดูกาลที่ 4" ของอนิเมะยูกิโอ ดูเอลมอนสเตอร์
ภาพยนตร์เรื่องนี้ได้ออกฉายครั้งแรกในโรงภาพยนตร์ที่สหรัฐอเมริกาในวันที่ 13 สิงหาคม พ.ศ. 2547 โดยมีวอร์เนอร์บราเธอร์ส พิคเจอร์สเป็นผู้เผยแพร่ และได้จัดจำหน่ายในรูปแบบดีวีดีและวีเอชเอสในวันที่ 16 พฤศจิกายน พ.ศ. 2547 ต่อมาได้ออกฉายในโรงภาพยนตร์ที่ประเทศญี่ปุ่นในวันที่ 3 พฤศจิกายน พ.ศ. 2547 โดยมีโทโฮเป็นผู้เผยแพร่ ซึ่งได้ออกอากาศทางทีวีโตเกียวในวันที่ 2 มกราคม พ.ศ. 2548 ฉบับรีมาสเตอร์ของเรื่องได้ออกฉายในโรงภาพยนตร์ที่สหรัฐอเมริกาในวันที่ 11 ถึง 12 มีนาคม พ.ศ. 2561 โดยมีบริษัท 4เคมีเดียเป็นผู้เผยแพร่ ที่ประเทศแคนาดาได้ออกฉายในวันที่ 25, 28, และ 29 เมษายน พ.ศ. 2561 และที่สหราชอาณาจักรในวันที่ 13 มิถุนายน พ.ศ. 2561 ภาพยนตร์ในรูปแบบบลูเรย์ได้ออกวางจำหน่ายในวันที่ 8 ตุลาคม พ.ศ. 2562 โดยโคนามิ ครอสมีเดียเอ็นวายและCinedigm
สหพันธ์มะเร็งลำไส้ใหญ่

สหพันธ์มะเร็งลำไส้ใหญ่  เป็นองค์การไม่แสวงหาผลกำไรเกี่ยวกับมะเร็งลำไส้ใหญ่ที่ใหญ่ที่สุดและเก่าแก่ที่สุดในสหรัฐ
สหพันธ์มะเร็งลำไส้ใหญ่เสนอบริการช่วยเหลือผู้ป่วยที่หลากหลาย รวมถึงโครงการให้ทุน, การสัมมนาผ่านเว็บรายเดือน, สายด่วน, กระดานสนทนาและโปรแกรมบัดดี ซึ่งให้โอกาสทั้งผู้รอดชีวิตและผู้ดูแลในการเชื่อมต่อกับคนที่ผ่านประสบการณ์ที่คล้ายคลึงกัน องค์การนี้ทำหน้าที่เป็นแหล่งข้อมูลเกี่ยวกับสุขภาพลำไส้ใหญ่ นอกจากนี้ สหพันธ์มะเร็งลำไส้ใหญ่ยังจัดจำหน่ายสินค้าและวัสดุประเภทสิ่งพิมพ์เพื่อความตระหนักถึงมะเร็งลำไส้ใหญ่
องค์การนี้ได้รับการจัดอันดับระดับ 4 ดาวเป็นอันดับที่หกจากแชริตีเนวิเกเตอร์ และรักษาสถานะ 'องค์กรการกุศลที่ได้รับการรับรอง' จากเบทเทอร์บิสซิเนสบูโร รวมทั้งองค์การนี้ได้รับการยกเว้นภาษีตามมาตรา 501(c)(3) ของประมวลรัษฎากรภายใน ซึ่งมีสิทธิ์ที่จะนำใบเสร็จไปหักลดหย่อนในฐานะเงินบริจาคเพื่อการกุศล เพื่อวัตถุประสงค์ด้านภาษีเงินได้ของรัฐบาลกลาง
ประวัติ.
สหพันธ์มะเร็งลำไส้ใหญ่ได้รับการก่อตั้งเมื่อวันที่ 18 มีนาคม ค.ศ. 1999 ในฐานะโคลอนแคนเซอร์แอ็ลไลแอ็นซ์ หลังจากก่อตั้งขึ้นตามกฎหมายในรัฐเดลาแวร์ มูลนิธิดังกล่าวเป็นผลของกลุ่มผู้รอดชีวิต, ผู้ดูแล และเพื่อน ๆ 41 คน "ที่เห็นความจำเป็นในการให้ความรู้แก่ประชาชนเกี่ยวกับมะเร็งลำไส้ใหญ่และให้การสนับสนุนผู้ที่ได้รับผลกระทบจากโรค"
การประชุมประจำปีครั้งแรกขององค์การเกิดขึ้นที่กรุงวอชิงตัน ดี.ซี. หลังจากนั้นคณะกรรมการชุดใหม่ได้เข้ารับตำแหน่ง
ในต้นปี ค.ศ. 2016 โคลอนแคนเซอร์แอ็ลไลแอ็นซ์ได้รวมตัวกับมูลนิธิคริสฟอร์ไลฟ์โคลอนแคนเซอร์ ซึ่งเป็นองค์การไม่แสวงผลกำไรที่มุ่งเน้นการวิจัยที่ก่อตั้งขึ้นในปี ค.ศ. 2010 หลังจากรวมกัน โคลอนแคนเซอร์แอ็ลไลแอ็นซ์ยังคงสงวนชื่อไว้ และกลายเป็นองค์การไม่แสวงผลกำไรที่มุ่งเน้นการรักษาโรคมะเร็งลำไส้ใหญ่ที่ใหญ่ที่สุดในสหรัฐ
ตั้งแต่วันที่ 1 พฤศจิกายน ค.ศ. 2017 ทางมูลนิธิได้ทำการรีแบรนด์อย่างเป็นทางการในฐานะสหพันธ์มะเร็งลำไส้ใหญ่
กำหนดการและบริการ.
สหพันธ์มะเร็งลำไส้ใหญ่ให้บริการในด้านการช่วยเหลือผู้ป่วยและครอบครัว, เงินทุนวิจัย และความพยายามในการป้องกัน องค์การนี้ยังส่งเสริมเดือนแห่งการตระหนักถึงโรคมะเร็งลำไส้ใหญ่แห่งชาติในเดือนมีนาคมของทุกปี และกิจกรรมเดรสอินบลูเดย์ ที่จัดขึ้นในวันศุกร์แรกของทุกเดือนมีนาคม
ริจินอล ฟุตซอล ทัวร์นาเม้นต์ ฤดูกาล 2554

ริจินอล ฟุตซอล ทัวร์นาเม้นต์ ฤดูกาล 2554 เป็นการแข่งขันฟุตบอลลีกระดับสองของประเทศไทย ที่จัดขึ้นเพื่อส่งเสริมให้มีการแข่งขันฟุตซอล ในระดับภูมิภาค ให้เกิดความแพร่หลายมากยิ่งขึ้น เริ่มทำการแข่งขันตั้งแต่วันที่ 17 มิถุนายน 2554 โดยมีสโมสรเข้าแข่งขันทั้งหมดมากกว่า 100 สโมสร แบ่งออกเป็น 5 ภูมิภาค ได้แก่ ภาคเหนือ ภาคใต้ ภาคกลาง ภาคตะวันออก และภาคตะวันออกเฉียงเหนือ
รูปแบบการแข่งขัน.
โดยแบ่งการแข่งขันออกเป็นรอบคัดเลือก ทั้งหมด 5 ภูมิภาค โดยในแต่ละภาคมีการแบ่งกลุ่ม จำนวนกลุ่มจะขึ้นอยู่กับจำนวนของสโมสรในภาคนั้น โดยอันดับที่ 1 และ 2 ของแต่ละกลุ่ม จะเข้าสู่การแข่งขันในรอบที่แชมป์เปี้ยนส์ลีกต่อไป โดยในรอบแบ่งกลุ่มแชมป์เปี้ยนส์ลีก จะคัดเลือกนำชนะเลิศ และ รองชนะเลิศของกลุ่ม เข้ารอบรองชนะเลิศ โดยชนะเลิศการแข่งขัน รองชนะเลิศ และ อันดับที่ 3 จะได้เลื่อนชั้น เพื่อทำการแข่งขันใน ฟุตซอลลีกฤดูกาลหน้า
เอดัวร์ ดาลาดีเย

เอดัวร์ ดาลาดีเย ([edwaʁ daladje]; 18 มิถุนายน ค.ศ. 1884 – 10 ตุลาคม ค.ศ. 1970) เป็นนักการเมืองฝ่ายสังคมนิยมหัวรุนแรง (กลาง-ซ้าย) ชาวฝรั่งเศส และนายกรัฐมนตรีฝรั่งเศส เขาเป็นผู้ลงนามในความตกลงมิวนิก อันเป็นจุดเริ่มต้นของการปะทุขึ้นของสงครามโลกครั้งที่สอง
ดาลาดีเยเกิดที่เมืองคาร์เปนทราสและเขาได้เริ่มอาชีพทางการเมืองในช่วงก่อนสงครามโลกครั้งที่หนึ่ง ในระหว่างสงครามโลกครั้งที่หนึ่ง เขาได้ร่วมต่อสู้ในแนวรบด้านตะวันตก และได้รับเหรียญกล้าหาญในการรับใช้ชาติของเขา เมื่อสงครามโลกยุติลง เขากลายเป็นผู้นำแห่งพรรคหัวรุนแรงและนายกรัฐมนตรีตั้งแต่ ค.ศ. 1933 จนถึง ค.ศ. 1934 ดาลาดีเยดำรงตำแหน่งรัฐมนตรีว่าการกระทรวงกลาโหมตั้งแต่ ค.ศ. 1936 จนถึ ค.ศ. 1940 และกลับมาดำรงตำแหน่งนายกรัฐมนตรีอีกครั้งใน ค.ศ. 1938 ในขณะที่เป็นหัวหน้ารัฐบาล เขาได้ขยายรัฐสวัสดิการของฝรั่งเศสใน ค.ศ. 1939
ดาลาดีเยได้ลงนามในความตกลงมิวนิกใน ค.ศ. 1938 พร้อมกับ เนวิล เชมเบอร์ลิน เบนิโต มุสโสลินี และอดอล์ฟ ฮิตเลอร์ ซึ่งเป็นข้อตกลงเพื่อให้นาซีเยอรมนีควบคุมพื้นที่ซูเดเทินลันท์ หลังจากฮิตเลอร์สั่งบุกโปแลนด์ใน ค.ศ. 1939 สหราชอาณาจักรและฝรั่งเศสจึงได้ประกาศสงครามกับเยอรมนี ในช่วงสงครามลวง ฝรั่งเศสล้มเหลวในการช่วยเหลือฟินแลนด์เพื่อต่อต้านการรุกรานจากสหภาพโซเวียตระหว่างสงครามฤดูหนาว นำไปสู่การลาออกจากตำแหน่งของดาลาเดียร์เมื่อวันที่ 21 มีนาคม ค.ศ. 1940 และ ปอล แรโน ได้ขึ้นดำรงตำแหน่งนายกรัฐมนตรีแทนเขา ดาลาดีเยยังคงเป็นรัฐมนตรีว่าการกระทรวงกลาโหมจนกระทั่งวันที่ 19 พฤษภาคม เมื่อฝรั่งเศสพ่ายแพ้แก่เยอรมนีที่เซอด็อง
หลังจากความพ่ายแพ้ของฝรั่งเศส ดาลาดีเยถูกกล่าวหาว่าพยายามขายชาติโดยรัฐบาลวีชี ระหว่างการพิจารณาคดี ดาลาดีเยถูกเปลี่ยนที่กุมขังอยู่หลายครั้ง รวมทั้งค่ายกักกันบูเคินวัลท์ด้วย จนในที่สุด หลังจากยุทธการยึดปราสาทอิทเทอร์ ดาลาดีเยกลับมาทำอาชีพทางการเมืองอีกครั้งในฐานะสมาชิกสภาผู้แทนราษฎรแห่งฝรั่งเศสตั้งแต่ ค.ศ. 1946 จนถึง ค.ศ. 1958 เขาถึงแก่อสัญกรรมที่ปารีสใน ค.ศ. 1970
วัดกยองคำ

วัดกยองคำ เป็นศาสนสถานในศาสนาพุทธของชาวไทคำตี่แห่งหนึ่ง สร้างอย่างพุทธศิลป์พม่า ตั้งอยู่เมืองน้ำทราย รัฐอรุณาจัลประเทศ ประเทศอินเดีย มีขนาด 60 เฮกตาร์ เปิดให้ปฏิบัติศาสนกิจเมื่อ พ.ศ. 2553
ประวัติ.
วัดแห่งนี้สร้างขึ้นเพื่ออุทิศแก่เจ้ากือนา น้ำส้ม ซึ่งเสียชีวิตจากอุบัติเหตุรถยนต์ตกสะพานและจมน้ำขณะอายุได้เพียง 28 ปี จาวนา ไมน์ (Chowna Mein) สมาชิกสภานิติบัญญัติได้จ่ายเงินจำนวน 30 ล้านรูปีสำหรับสร้างเจดีย์ทองคำหรือที่เรียกว่ากองมูคำตามนโยบายของรัฐบาลท้องถิ่น ทั้งนี้มูลนิธิไตรปิฎกโลกมีความพยายามที่จะพัฒนาวัดกยองคำให้เป็นศูนย์ศึกษาพระไตรปิฎกนานาชาติแห่งแรกในประเทศอินเดีย
พระสงฆ์บางรูปที่จำในวัดแห่งนี้สามารถใช้ภาษาไทยได้ เพราะเคยจำพรรษาในประเทศไทย ภายในวัดมีเรือนที่พักสำหรับผู้ปฏิบัติธรรมหลายหลัง
ครั้นประเพณีทอดกฐินในวันที่ 13 พฤศจิกายน พ.ศ. 2559 การนี้พระบาทสมเด็จพระมหาภูมิพลอดุลยเดชมหาราช บรมนาถบพิตรได้พระราชทานพระพุทธรูปที่เคยประดิษฐานภายในวัดบวรนิเวศราชวรวิหารแก่วัดกยองคำ คณะพระสงฆ์ไทยได้ถวายต้นกัลปพฤกษ์แก่พระเจดีย์ และมีการลอยกระทงในสระพุทธมุจลินท์ในวันสุดท้ายของเทศกาล
ไทยแลนด์ฟุตซอลลีก ฤดูกาล 2554/55

ไทยแลนด์ฟุตซอลลีก ฤดูกาล 2554 เป็นการแข่งขันฟุตซอลอาชีพระดับสุงสุดของประเทศไทยภายใต้การจัดการของ สมาคมฟุตบอลแห่งประเทศไทยฯ โดยจัดขึ้นเป็นครั้งที่ 5 ในปี พ.ศ. 2554 โดย สมาคมฟุตบอลแห่งประเทศไทยฯ ได้ให้สิทธิ์จัดการแข่งขันกับ บริษัท ยูนิเวอร์แซล สปอร์ต แมเนจเมนท์ (USM) เป็นผู้จัดการแข่งขัน เป็นปีที่สอง ซึ่งในฤดูกาลนี้ มีการปรับโครงสร้างลีก ทำให้จำนวนสโมสรเพิ่มขึ้นเป็น 16 สโมสรเข้าร่วมการแข่งขัน เข้ารวมแข่งขัน จัดขึ้นระหว่างวันที่ 10 กันยายน 2554 – 1 เมษายน 2555
สโมสรที่เข้าร่วมการแข่งขัน.
สโมสรที่เข้าร่วมการแข่งขันมีทั้งหมด 16 สโมสรดังนี้:
ตารางคะแนน.
"สิ้นสุด ณ วันที่ 1 เมษายน 2555"
รางวัลประจำฤดูกาล.
ผู้ทำประตูสูงสุด.
44 ประตู
39 ประตู
37 ประตู
ไทยแลนด์ฟุตซอลลีก ฤดูกาล 2555/56

ไทยแลนด์ฟุตซอลลีก ฤดูกาล 2555/2556 เป็นการแข่งขันฟุตซอลอาชีพระดับสุงสุดของประเทศไทยภายใต้การจัดการของ สมาคมฟุตบอลแห่งประเทศไทยฯ โดยจัดขึ้นเป็นครั้งที่ 6 ในปี พ.ศ. 2555 โดย สมาคมฟุตบอลแห่งประเทศไทยฯ ได้ให้สิทธิ์จัดการแข่งขันกับ สยามอินเตอร์มัลติมีเดีย เป็นผู้จัดการแข่งขัน ซึ่งในฤดูกาลนี้ มีจำนวน 16 สโมสรเข้าร่วมการแข่งขัน เข้ารวมแข่งขัน จัดขึ้นระหว่างวันที่ 11 ตุลาคม 2555 – 24 มีนาคม 2556
สโมสรที่เข้าร่วมการแข่งขัน.
สโมสรที่เข้าร่วมการแข่งขันมีทั้งหมด 16 สโมสรดังนี้:
ตารางคะแนน.
"สิ้นสุด ณ วันที่ 24 มีนาคม 2556"
รางวัลประจำฤดูกาล.
ผู้ทำประตูสูงสุด.
39 ประตู
36 ประตู
35 ประตู
32 ประตู
28 ประตู
26 ประตู
25 ประตู
ไทยแลนด์ฟุตซอลลีก ฤดูกาล 2557

ไทยแลนด์ฟุตซอลลีก ฤดูกาล 2557 เป็นการแข่งขันฟุตซอลอาชีพระดับสุงสุดของประเทศไทยภายใต้การจัดการของ สมาคมฟุตบอลแห่งประเทศไทยฯ โดยจัดขึ้นเป็นครั้งที่ 6 ในปี พ.ศ. 2555 โดย สมาคมฟุตบอลแห่งประเทศไทยฯ ได้ให้สิทธิ์จัดการแข่งขันกับ สยามอินเตอร์มัลติมีเดีย เป็นผู้จัดการแข่งขัน ซึ่งในฤดูกาลนี้ มีจำนวน 16 สโมสรเข้าร่วมการแข่งขัน เข้ารวมแข่งขัน จัดขึ้นระหว่างวันที่ 28 มีนาคม – 20 กันยายน 2557
สโมสรที่เข้าร่วมการแข่งขัน.
สโมสรที่เข้าร่วมการแข่งขันมีทั้งหมด 16 สโมสรดังนี้:
ตารางคะแนน.
"สิ้นสุด ณ วันที่ 24 มีนาคม 2556"
รางวัลประจำฤดูกาล.
ผู้ทำประตูสูงสุด.
41 ประตู
40 ประตู
ปอล ซีญัก

ปอล วิกตอร์ ฌูล ซีญัก (11 พฤศจิกายน ค.ศ. 1863 – 15 สิงหาคม ค.ศ. 1935) เป็นจิตรกรชาวฝรั่งเศส ซีญักและฌอร์ฌ-ปีแยร์ เซอราร่วมกันพัฒนาลัทธิผสานจุดสี ซึ่งเป็นเทคนิคการสร้างภาพที่เป็นรากฐานของลัทธิประทับใจใหม่
ประวัติ.
ปอล ซีญักเกิดที่กรุงปารีสใน ค.ศ. 1863 เป็นบุตรของฌูล ฌ็อง-บาติสต์ ซีญักกับเอลออีซ อานาอิส-เออเฌนี ซีญัก (นามสกุลเดิม เดอดง) เมื่ออายุได้ 18 ปี ซีญักหันเหความสนใจจากสถาปัตยกรรมมาเป็นจิตรกรรมหลังได้ชมภาพของโกลด มอแน หลังจากนั้นเขาเดินทางไปตามเมืองชายฝั่งของยุโรปเพื่อวาดภาพทิวทัศน์ ใน ค.ศ. 1884 ซีญักพบกับมอแนและเซอรา และรู้สึกประทับใจในวิธีการวาดด้วยจุดสีของเซอรา จนละทิ้งการวาดด้วยฝีแปรงหยาบแบบลัทธิประทับใจและหันมาทดลองวาดด้วยจุดสี ในปีเดียวกัน ซีญัก, เซอรา, อาลแบร์ ดูว์บัว-ปีแย และออดีลง เรอดงก่อตั้งสมาคมศิลปินอิสระ เพื่อเปิดโอกาสให้ศิลปินแสดงผลงานได้โดยไม่มีคณะกรรมการตัดสินและรางวัล ใน ค.ศ. 1886 เฟลิกซ์ เฟเนอง นักวิจารณ์ชาวฝรั่งเศสคิดค้นคำว่าลัทธิประทับใจใหม่ เพื่อนิยามกลุ่มจิตรกรผู้ใช้เทคนิคผสานจุดสี หลังได้ชมภาพ "บ่ายวันอาทิตย์บนเกาะลากร็องด์ฌัต" ของเซอราที่จัดแสดงในงานนิทรรศการของสมาคมศิลปินอิสระ
หลังเซอราเสียชีวิตใน ค.ศ. 1891 ซีญักเริ่มห่างหายจากการวาดภาพและหันไปเขียนบทความเกี่ยวกับอนาธิปไตยและวิจารณ์เหตุการณ์แดรฟุส ถึงแม้ในช่วงบั้นปลายจะผลิตผลงานไม่มากนัก แต่ซีญักยังคงส่งผลงานเข้าร่วมนิทรรศการศิลปะอยู่เสมอ ๆ ระหว่างที่ดำรงตำแหน่งประธานสมาคมศิลปินอิสระใน ค.ศ. 1908 จนถึงเสียชีวิต ซีญักให้การสนับสนุนผลงานแนวบาศกนิยมและคติโฟวิสต์ และยังส่งเสริมศิลปินรุ่นใหม่ เช่น อ็องรี มาติส ผู้ซึ่งได้รับอิทธิพลจากซีญักในช่วงแรกของการวาดภาพ
ด้านชีวิตส่วนตัว ซีญักแต่งงานกับแบร์ต รอแบล็ส ผู้เป็นญาติห่าง ๆ ของกามีย์ ปีซาโรใน ค.ศ. 1892 ก่อนที่ใน ค.ศ. 1913 เขาจะแยกไปอยู่กินกับฌาน แซลแมร์แซม-เดกร็องฌ์และมีบุตรด้วยกัน 1 คน ซีญักเสียชีวิตจากภาวะพิษเหตุติดเชื้อที่กรุงปารีสใน ค.ศ. 1935
ควิก-อี-มาร์ท

ควิก-อี-มาร์ท  เป็นร้านสะดวกซื้อในการ์ตูนซีรีส์โทรทัศน์เรื่อง เดอะซิมป์สันส์ ควิก-อี-มาร์ทเป็นเหมือนร้านค้าที่ล้อเลียนและสร้างภาพเหมารวมของร้านสะดวกซื้อในอเมริกา ทั้ง เซเว่น อีเลฟเว่น และ วาวา อิงค์ ตามในเนื้อเรื่อง ร้านควิก-อี-มาร์ท ขึ้นชื่อว่าขายของในราคาแพงและคุณภาพต่ำ ร้านค้าบริหารงานโดยตัวละครชาวอินเดีย-อเมริกา ชื่อ อาปู นหะสปีมเปติโลน นับตั้งแต่การปรากฏตัวครั้งแรกในตอน "เดอะเทลล์เท็ลเฮด" (The Telltale Head) ร้านนี้ก็กลายมาเป็นสถานที่หลักใน "เดอะซิมป์สันส์" โดยตลอด
เมื่อกรกฎาคม 2007 ร้านเซเว่น อีเลฟเว่น 11 สาขาในสหรัฐและแคนาดา ถูกแปลงโฉมใหม่เป็นร้านควิก-อี-มาร์ท ตามแบบฉบับในการ์ตูน เพื่อเป็นการโปรโมทภาพยนตร์ เดอะซิมป์สันส์มูฟวี่
ตามเนื้อเรื่องแล้ว ร้านควิค-อี-มาร์ท จำหน่ายสินค้าในราคาแพงเป็นพิเศษ รวมถึงสินค้ายอดนิยมตลอดกาล "สควิชชี่" (Squishee) ซึ่งเป็นการล้อเลียนสินค้าของเซเว่นอีเลเว่น "สเลอร์ปี้" เนื่อเรื่องเคยกล่าวว่าร้านควิค-อี-มาร์ท เริ่มก่อตั้งขึ้นครั้งแรกในแถบหิมาลัย ปัจจุบันในเรื่อง ร้านนี้บริหารโดยอาปู และน้องชาย สัญชัย ทั้งคู่เป็นรูปเหมารวมของพนักงานร้านค้าที่มีเชื้อสายต่างชาติผสมอเมริกา อาปูขายสินค้าที่ปนเปื้อน ไร้คุณภาพ เช่น นมบูดและเนื้อสัตว์เน่าเสียในร้าน ร้านยังเคยโดนปล้นค่อนข้างหลายครั้ง ทำให้อาปูเองก็เคยโดนยิงบางครั้งในตลอดซีรีส์
เซดไอเอส-30

เซดไอเอส-30 เป็นปืนต่อสู้รถถังอัตตาจรขนาดเบาที่ถูกสร้างขึ้นโดยกองทัพแดงแห่งโซเวียตในปี ค.ศ. 1941 เป็นการนำต้นแบบของรถเทร็คเตอร์ติดเกราะขนปืนใหญ่อย่างคอมโซโมเลซึส์(Komsomolets)มาดัดแปลง พวกได้ประสบความสำเร็จในการสร้างยานพาหนะนี้ แต่การผลิตนั้นได้จำนวนที่จำกัด เนื่องจากรถเทร็คเตอร์คอมโซโมเลซึส์จำนวนมากยังคงมีการใช้งานอยู่
เอสยู-85

เอสยู-85 ("Samohodnaya ustanovka" 85) เป็นปืนใหญ่อัตตาจรสัญชาติโซเวียตที่ถูกใช้ในช่วงสงครามโลกครั้งที่สอง เป็นการนำต้นแบบของรถถังกลางที-34 มาดัดแปลง ปืนใหญ่อัตตาจรของโซเวียตรุ่นก่อนหน้านี้ได้ถูกใช้สำหรับปืนใหญ่จู่โจ่ม เช่น เอสยู-122 หรือรถถังพิฆาต เอสยู-85 ได้ถูกจัดอยู่ในหมวดประเภทล่าสุด การตั้งชื่อตัวเลข "85" เป็นการแสดงถึงอาวุธที่ติดตั้งบนยานพาหนะ คือ ปืนดี-5เอส ขนาด 85 มม.
เอสยู-100

เอสยู-100 ("Samokhodnaya Ustanovka" 100) เป็นรถถังพิฆาตสัญชาติโซเวียตติดตั้งด้วยปืนต่อต้านรถถังขนาด 100 มม.ในโครงส่วนบนป้อมปืน ได้ถูกใช้อย่างกว้างขวางในช่วงปีสุดท้ายของสงครามโลกครั้งที่สองและได้แสดงให้เห็นถึงการเข้าประจำการในช่วงเวลาหลายปีกับกองทัพพันธมิตรของโซเวียตทั่วโลก
เอสยู-122

เอสยู-122 ("Samokhodnaya Ustanovka 122 มม.") เป็นปืนใหญ่อัตตาจรหรือปืนใหญ่จู่โจมของสหภาพโซเวียตที่ถูกใช้ในสงครามโลกครั้งที่สอง หมายเลข"122"ที่ถูกตั้งชื่อให้เป็นการแสดงถึงความสามารถของอาวุธหลัก—ปืนใหญ่เอ็ม-30เอสฮาวอิตเซอร์ ฐานรถถังของมันมาจากรถถังที-34
รูเพิร์ต เคมบริดจ์ ไวเคานต์เทรมาตัน

รูเพิร์ต เคมบริดจ์ ไวเคานต์เทรมาตัน  (พระนามเดิม:เจ้าชายรูเพิร์ตแห่งเท็ค และ รูเพิร์ต เคมบริดจ์ ไวเคานต์เทรมาตัน) ประสูติเมื่อวันที่ 24 เมษายน ค.ศ. 1907 ณ เซอร์รีย์ เป็นพระโอรสใน เคาน์เตสแห่งแอธโลน และ เป็นพระนัดดาใน เจ้าฟ้าดยุกแห่งออลบานี พระราชปนัดดาใน ราชินีนาถวิกตอเรีย และยังมีศักดิ์เป็นพระญาติใน อดีตสมเด็จพระราชินีนาถเบียทริกซ์ และ คาร์ลที่ 16 กุสตาฟ
ในปี ค.ศ. 1917 เจ้าชายรูเพิร์ตแห่งเท็คพร้อมด้วยพระเชษฐภคินี เลดีเมย์ อเบล สมิธ ทงรมีพระประสงค์จะสละพระอิสริยยศ เจ้าชาย/เจ้าหญิงแห่งเท็ค และเปลี่ยนพระนามเป็น รูเพิร์ต เคมบริดจ์ ไวเคานต์เทรมาตัน ซึ่งตำแหน่งไวเคานต์เทรมาตัน เป็นตำแหน่งของผู้สืบตำแหน่ง เขาเป็นทายาทของตำแหน่งดังกล่าว พระองค์ทรงมีพระอาการโรคเฮโมฟีเลีย ซึ่งเป้นพระโรคเดียวกับ ราชินีนาถวิกตอเรีย พระปัยยิกา (ยายทวด) ในพระองค์ โดยผ่านทาง เจ้าฟ้าดยุกแห่งออลบานี พระอัยกา (ตา) ลงมาส่งถึงพระมารดาและพระองค์พร้อมด้วยพระภคินีและพระอนุชา
ในช่วงสงครามโลกครั้งที่หนึ่ง จอร์จที่ 5 ทรงมีพระบรมราชโองการที่จะเปลี่ยนราชสกุลให้มีความเป็นชาติอังกฤษมากขึ้น เนื่องจากที่แล้วมาสหราชอาณาจักรใช้ราชวงศ์แซกซ์-โคเบิร์กและโกธา โดยจะทรงเปลี่ยนเป็น ราชวงศ์วินด์เซอร์ ต่อมาก็ได้รับการคัดค้านจากข้าราชบริพารหลายท่าน พระบรมราชโองการนี้จึงเป็นที่ถกเถียง ขณะที่พระเจ้าจอร์จที่ 5 ครองราชย์นั้น ก็ทรงใช้ราชสกุลเดิม และราชวงศ์วินด์เซอร์ได้รับการใช้แบบเป็นทางการในรัชสมัยของ ราชินีนาถเอลิซาเบธที่ 2
รูเพิร์ต เคมบริดจ์ ไวเคานต์เทรมาตัน สิ้นพระชนม์ลงเมื่อวันที่ 15 เมษายน ค.ศ. 1928 จากพระอาการพระโลหิตคั่งในพระมัตถลงค์ (เลือดออกในสมอง) จากการประสบอุบัติเหตุในประเทศฝรั่งเศส และเมื่อพระบิดาสิ้นพระชนม์ ตำแหน่งดังกล่าวก็ยุติลง
อัลไต (แก้ความกำกวม)

อัลไต  เป็นชื่อเทือกเขาในเอเชียกลาง (เทือกเขาอัลไต) และอาจหมายถึง
เขตการปกครอง.
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
จอห์น แม็กกินน์

จอห์น แม็กกินน์ (18 ตุลาคม ค.ศ. 1994 —) เป็นนักฟุตบอลชาวสกอตแลนด์ ปัจจุบันเล่นตำแหน่งกองกลางให้กับแอสตันวิลลาในพรีเมียร์ลีก และทีมชาติสกอตแลนด์ เขาเคยเล่นให้กับเซนต์มิร์เรนและไฮเบอร์เนียน นอกจากนี้ยังเคยเล่นให้กับทีมชาติสกอตแลนด์รุ่นอายุไม่เกิน 19 และ 21 ปี เขาเล่นให้กับทีมชาติชุดใหญ่ครั้งในเดือนมีนาคม ค.ศ. 2016
เกียรติประวัติ.
เซนต์มิร์เรน
ไฮเบอร์เนียน
แอสตันวิลลา
รางวัลส่วนตัว
พระเจ้าซอยู่น

อะทินคะยา ซอยู่น ([ʔə.θɪ̀ɰ̃.kʰə.jà sɔ́.jʊ́ɰ̃]; ประมาณ ค.ศ. 1299 – 5 กุมภาพันธ์ ค.ศ. 1327) เป็นผู้ก่อตั้งอาณาจักรซะไกง์ของพม่า เป็นพระราชโอรสองค์ใหญ่ของพระเจ้าสีหตู พระองค์ได้ตั้งอาณาจักรคู่ขัดแย้งขึ้นใน ค.ศ. 1315 หลังพระเจ้าสีหตูสถาปนาพระเจ้าอูซะนาที่ 1 แห่งปี้นยะเป็นทายาทผู้มีสิทธิโดยตรง พระเจ้าซอยู่นประสบความสำเร็จในการต้านทัพเล็ก ๆ สองครั้งจากปี้นยะใน ค.ศ. 1317 ขณะที่พระเจ้าซอยู่นยังคงภักดีต่อพระราชบิดา พระองค์เป็นกษัตริย์โดยพฤตินัยของพื้นที่ซึ่งคือภาคซะไกง์และตอนเหนือของภาคมัณฑะเลย์ในปัจจุบัน
หลังจากการสวรรคตของพระเจ้าสีหตู ซะไกง์และปี้นยะแยกกันอย่างเป็นทางการ พระเจ้าซอยู่นสวรรคตใน ค.ศ. 1327 มีพระราชบุตร 4 พระองค์ เป็นพระราชโอรส 3 พระองค์ และพระราชธิดา 1 พระองค์ พระราชโอรสทั้งหมดของพระองค์ได้เป็นกษัตริย์แห่งซะไกง์ พระราชธิดาพระองค์เดียวของพระองค์เป็นพระราชมารดาของพระเจ้าตะโดมินพญา ผู้ก่อตั้งอาณาจักรอังวะ
แอนน์ ลิดเดลล์-เกรนเจอร์

แอนน์ ลิดเดลล์-เกรนเจอร์  (นามเดิม:แอนน์ อเบล สมิธ) เกิดเมื่อวันที่ 28 กรกฎาคม ค.ศ. 1932 ณ พระราชวังเค็นซิงตัน เป็นพระธิดาคนใหญ่ใน อดีตเจ้าหญิงเมย์แห่งเท็ค กับ เซอร์เฮนรี อเบล สมิธ เป็นพระนัดดาใน เจ้าหญิงอลิซ เคาน์เตสแห่งแอธโลน พระปนัดดาใน เจ้าชายลีโอโพลด์ ดยุกแห่งออลบานี เป็นผู้สืบเชื้อสายใน สมเด็จพระราชินีนาถวิกตอเรีย แอนน์ ลิดเดลล์-เกรนเจอร์ มีสิทธิ์ในการสืบราชบัลลังก์อังกฤษ ทั้งยังเป็นมารดาของ เอียน ลิดเดลล์-เกรนเจอร์ นักการเมืองชาวสหราชอาณาจักร
สมรส.
แอนน์ อเบล สมิธ สมรสกับ เดวิด ลิดเดลล์-เกรนเจอร์ นักการเมืองชาวสกอตแลนด์ เมื่อวันที่ 14 ธันวาคม ค.ศ. 1957 ก่อนจะหย่ากันในปี ค.ศ. 1981 มีบุตรดังนี้
แอนน์ ลิดเดลล์-เกรนเจอร์ เป็นคนที่เคร่งศาสนามาก เธอทำหน้าที่เป็นมิชชันนารี ในประเทศแอฟริกา ก่อนจะกลับมาในลอนดอน ที่เมืองเค็นซิงตัน และทำงานในเรื่องการกุศล และยังมีศักดิ์เป็นพระญาติชั้นที่ 3 ใน สมเด็จพระเจ้าชาลส์ที่ 3 แห่งสหราชอาณาจักร รัชกาลปัจจุบัน
คอนเสิร์ต Singing Bird

คอนเสิร์ต Singing Bird ครั้งที่ 1 ตอน เพลงตามคำขอ เป็นคอนเสิร์ตของ ธงไชย แมคอินไตย์ จัดขึ้นในปี พ.ศ. 2562 โดยแสดงที่ รอยัล พารากอน ฮอลล์ ชั้น 5 ศูนย์การค้าสยามพารากอน ถนนพระรามที่ 1 แขวงปทุมวัน เขตปทุมวัน กรุงเทพมหานคร วันที่ 2 - 4 สิงหาคม 2562 ผู้ชมเกือบ 2 หมื่นคน ซึ่งนำบทเพลงเก่าของธงไชย 40 กว่าเพลงมาเรียบเรียงดนตรีใหม่ ทั้งหมด โดย วิชญ วัฒนศัพท์ (โหน่ง) มิวสิคไดเร็กเตอร์ พร้อมเครื่องดนตรีวงออเคสตร้า กว่า 23 ชิ้น
ถนนบางแวก

ถนนบางแวก ถนนสายรองในฝั่งธนบุรี กรุงเทพมหานคร เป็นถนนคอนกรีตขนาดความกว้าง 2 ช่องจราจร เริ่มต้นจากสะพานวัดวิจิตรการนิมิตร (ข้ามคลองบางกอกใหญ่) ซึ่งเป็นเส้นแบ่งการปกครองระหว่างเขตบางกอกใหญ่กับเขตภาษีเจริญ กรุงเทพมหานคร ไปทางทิศตะวันตกสิ้นสุดที่ถนนทวีวัฒนา รวมความยาวประมาณ 12.3 กิโลเมตร ผ่านพื้นที่เขตภาษีเจริญและเขตบางแค กรุงเทพมหานคร
แต่เดิมถนนบางแวกถูกใช้เป็นเส้นทางลัดระหว่างถนนกาญจนาภิเษกกับถนนจรัญสนิทวงศ์ เพื่อหลีกเลี่ยงการจราจรติดขัดบริเวณถนนเพชรเกษม ปัจจุบันบริเวณถนนบางแวกกลายเป็นแหล่งชุมชนที่อยู่อาศัย มีอาคารพาณิชย์ ที่อยู่อาศัย และโครงการหมู่บ้านจัดสรรเกิดขึ้นตลอดแนวถนนบางแวกเป็นจำนวนมาก ทำให้เกิดตลาดและร้านอาหารตามแนวถนนเพิ่มจำนวนมากขึ้นเพื่อรองรับการขยายตัวของชุมชนโดยรอบ
รายละเอียดของเส้นทาง.
เขตภาษีเจริญ.
ถนนบางแวกในเขตภาษีเจริญ เริ่มต้นจากสะพานวัดวิจิตรการนิมิตร (ข้ามคลองบางกอกใหญ่) ซึ่งตั้งอยู่บนเส้นแบ่งการปกครองระหว่างเขตบางกอกใหญ่กับเขตภาษีเจริญ กรุงเทพมหานคร ไปทางทิศตะวันตกตัดผ่านถนนราชพฤกษ์ (ทางแยกต่างระดับบางแวก) แล้วตัดกับซอยบางแวก 69 (แยกวัดไชยฉิมพลี) ข้ามคลองลัดวัดฉิมแล้วไปตัดกับถนนพุทธมณฑลสาย 1 ข้ามคลองพระยาราชมนตรี ไปทางตะวันตกจากนั้นข้ามคลองลัดตาเหนียว ซึ่งเป็นเส้นแบ่งการปกครองระหว่างเขตภาษีเจริญกับเขตบางแค เพื่อเข้าสู่แขวงบางไผ่ เขตบางแค
เขตบางแค.
ถนนบางแวกในเขตบางแค เริ่มต้นจากสะพานข้ามคลองลัดตาเหนียวไปทางทิศตะวันตก ตัดถนนกาญจนาภิเษกก่อนตัดผ่านถนนพุทธมณฑล สาย 2 บริเวณแยกทศกัณฑ์ ข้ามคลองยายพรุ้นก่อนตัดผ่านถนนพุทธมณฑลสาย 3 และสิ้นสุดที่สะพานข้ามคลองทวีวัฒนา บริเวณตลาดธนบุรี (สนามหลวง 2)
สงครามการค้า

สงครามการค้า  เป็นความขัดแย้งทางเศรษฐกิจที่เกิดขึ้นจากลัทธิคุ้มครองขั้นรุนแรง ซึ่งรัฐจะขึ้นหรือเก็บภาษีศุลกากร หรือมีมาตรการกีดกันทางการค้าอื่น ๆ ซึ่งกันและกัน เพื่อตอบสนองต่ออุปสรรคทางการค้าที่เกิดขึ้นจากอีกฝ่าย
เซบัสเตียง อาแลร์

เซบัสเตียง รอแม็ง เตดี อาแลร์ ([alɛʁ]; เกิด 22 มิถุนายน ค.ศ. 1994) เป็นนักฟุตบอลชาวโกตดิวัวร์ ปัจจุบันเล่นในตำแหน่งกองหน้าตัวเป้าให้กับโบรุสซีอาดอร์ทมุนท์ และทีมชาติโกตดิวัวร์
เกียรติประวัติ.
ไอน์ทรัคท์ฟรังค์ฟวร์ท
อายักซ์
ไอเอสยู-152

ไอเอสยู-152 เป็นปืนใหญ่อัตตาจรสัญชาติโซเวียตที่ถูกพัฒนาขึ้นและใช้ในช่วงสงครามโลกครั้งที่สอง ชื่อเล่นของมันอย่างไม่เป็นทางการว่า zveroboy("นักฆ่าชั้นเยี่ยม") ในการตอบสนองต่อรถถังขนาดใหญ่และปืนใหญ่ของเยอรมันที่กำลังจะเข้าประจำการ รวมถึงรถถังทีเกอร์และรถถังพันเทอร์ เนื่องจากไอเอสยู-152 เป็นป้อมปืนที่เล็งด้วยปืนที่งุ่มง่าม และจะใช้ได้โดยการวางตำแหน่งใหม่ของยานพาหนะทั้งหมดโดยการใช้ล้อสายพาน ดังนั้นมันจึงถูกใช้สำหรับปืนใหญ่เคลื่อนที่เพื่อสนับสนุนแก่การโจมตีของทหารราบและยานเกราะเพิ่มมากขึ้น มันยังคงอยู่ในประจำการในปี ค.ศ. 1970 และถูกนำมาใช้ในหลายการทัพและหลายประเทศ
เอสยู-152

เอสยู-152 เป็นปืนใหญ่ฮาวอิตเซอร์หนักอัตตาจรสัญชาติโซเวียตที่ถูกใช้ในช่วงสงครามโลกครั้งที่สอง 
ติดตั้งอาวุธด้วยปืนใหญ่ฮาวอิตเซอร์ขนาด 152 มม.บนฐานรถถังหนักเควี-1เอสที่ได้รับการดัดแปลง การผลิตในเวลาต่อมาได้ใช้ฐานของรถถังไอเอสและได้ออกแบบขึ้นมาใหม่เป็นไอเอสยู-152 เนื่องจากมันมีบทบาทที่สำคัญในการเป็นรถถังพิฆาตหนักอย่างเฉพาะหน้า สามารถจัดการกับรถถังหนักของเยอรมัน—รถถังทีเกอร์และรถถังพันเทอร์ และรถถังพิฆาตเอเลอฟันท์ มันได้ถูกตั้งเป็นชื่อเล่นว่า "Zveroboy" ("นักฆ่าชั้นเยี่ยม").
วิกฤตการณ์สปุตนิก

วิกฤตการณ์สปุตนิก เป็นช่วงเวลาแห่งความหวาดกลัวและความวิตกกังวลของสาธารณชนในประเทศตะวันตกเกี่ยวกับการเข้าใจถึงช่องว่างทางเทคโนโลยีระหว่างสหรัฐกับสหภาพโซเวียตที่เกิดขึ้นจากการเปิดตัวดาวเทียมสปุตนิก 1 ของโซเวียต สิ่งประดิษฐ์ดาวเทียมดวงแรกของโลก วิกฤตครั้งนี้เป็นเหตุการณ์ที่สำคัญในสงครามเย็นที่นำไปสู่การก่อตั้งนาซาและการแข่งขันทางอวกาศระหว่างสองมหาอำนาจ ดาวเทียมนี้ได้ถูกปล่อยขึ้นสู่อวกาศเมื่อวันที่ 4 ตุลาคม ค.ศ. 1957 จากท่าอวกาศยานบัยโกเงอร์
แวร์เนอร์ ก็อลท์แบร์ค

แวร์เนอร์ ก็อลท์แบร์ค (3 ตุลาคม ค.ศ. 1919 – 28 กันยายน ค.ศ. 2004) เป็นชาวเยอรมันที่มีเชื้อสายยิวครึ่งหนึ่ง หรือที่เรียกว่ามิชลิงในคำศัพท์ของนาซี เขาทำหน้าที่เป็นทหารในระยะเวลาอันสั้นในช่วงสงครามโลกครั้งที่สอง ภาพถ่ายของเขาปรากฏในนาม "ทหารเยอรมันในอุดมคติ" ในหนังสือพิมพ์ "แบร์ลีเนอร์ทาเกอบลัท"  และต่อมาได้ถูกนำไปใช้ในโปสเตอร์ประกาศรับสมัครทหารสำหรับกองทัพแวร์มัคท์
เบลซบลู ออลเทอร์นาทิฟ ดาร์กวอร์

เบลซบลู ออลเทอร์นาทิฟ ดาร์กวอร์  เป็นเกมมือถือเล่นฟรีประเภทสวมบทบาทที่พัฒนาและจัดจำหน่ายในประเทศญี่ปุ่นโดยอาร์คซิสเต็มเวิกส์ สำหรับระบบปฏิบัติการแอนดรอยด์และไอโอเอส เรื่องราวของเกมจะเป็นอารัมภบทไปสู่จักรวาลของเบลซบลู ในวันที่ 11 มกราคม พ.ศ. 2561 ได้มีการเผยแพร่เว็บคอมิกเพื่อโปรโมตตัวเกมในชื่อ "เบลซบลู วอล์กเกอร์" 
การพัฒนา.
ตัวเกมได้รับการประกาศในวันที่ 8 สิงหาคม พ.ศ. 2560 ซึ่งมีแผนที่จะเปิดให้บริการที่ประเทศญี่ปุ่นในปี พ.ศ. 2561 และได้เปิดให้ลงทะเบียนล่วงหน้าในวันที่ 14 กุมภาพันธ์ พ.ศ. 2561 แต่ตัวเกมถูกเลื่อนออกไปและในเดือน พฤษภาคม พ.ศ. 2562 ณ งานเอ็มซีเอ็ม ลอนดอน คอมมิคคอน "โทชิมิจิ โมริ" ยืนยันว่าเกมยังอยู่ในขั้นตอนการพัฒนา
อเล็คซันเดอร์ เลอร์

อเล็คซันเดอร์ เลอร์ (20 พฤษภาคม ค.ศ. 1885 – 26 กุมภาพันธ์ ค.ศ. 1947) เป็นผู้บัญชาการแห่งกองทัพอากาศออสเตรียในช่วงปี ค.ศ. 1930 ภายหลังจากการรวมผนวกออสเตรีย เขาได้เป็นผู้บัญชาการแห่งกองทัพอากาศลุฟท์วัฟเฟอ เลอร์ได้ปฏิบัติหน้าที่ในกองทัพอากาศลุฟท์วัฟเฟอในช่วงสงครามโลกครั้งที่สองและกลายเป็นผู้บัญชาการสูงสุดในยุโรปตะวันออกเฉียงใต้ เลอร์ได้เป็นหนึ่งในสามอดีตทหารออสเตรียที่ได้รับยศตำแหน่งพลเอกอาวุโสในกองทัพแวร์มัคท์ อีกสองคนคือ แอร์ฮาร์ท เราส์ และโลทาร์ เร็นดูลิทช์
เลอร์ได้ยอมจำนนต่อกองกำลังแห่งกองทัพยูโกสลาฟในเดือนพฤษภาคม ค.ศ. 1945 ถูกนำตัวขึ้นศาลและตัดสินว่ามีความผิดในข้อหาอาชญากรรมสงครามจากการล้างแค้นในการต่อต้านพลพรรคที่ได้ก่อไว้ภายใต้การบัญชาการของเขา เขาจึงถูกประหารชีวิตเมื่อวันที่ 26 กุมภาพันธ์ ค.ศ. 1947
ภาษาไทอ่ายตน

<ns>0</ns>
 <revision>
 <timestamp>2019-08-13T01:49:53Z</timestamp>
 <contributor>
 <username>Octahedron80</username>
 </contributor>
 <comment>เปลี่ยนทางหน้าไปยัง ภาษาอ่ายตน</comment>
 <origin>8447467</origin>
 <model>wikitext</model>
 <format>text/x-wiki</format>
บลีช เทพมรณะ เดอะมูฟวี่ ศึกผ่าโลกันตร์

บลีช เทพมรณะ เดอะมูฟวี่ ศึกผ่าโลกันตร์  เป็นภาพยนตร์อนิเมะประเภทผจญภัยเหนือธรรมชาติสัญชาติญี่ปุ่นที่ออกฉายในปี พ.ศ. 2553 นับเป็นภาพยนตร์ลำดับที่ 4 ของแฟรนไชส์เทพมรณะ กำกับเรื่องโดยโนริยูกิ อาเบะ เขียนบทโดยนัตซึโกะ ทากาฮาชิและมาซาฮิโระ โอคุโบ ภายใต้การควบคุมดูแลของไทโตะ คูโบะ นอกจากนี้ยังได้ที.เอ็ม.เรโวลูชันมาร้องเพลงธีมที่ชื่อ "Save the One, Save the All"
ภาพยนตร์เรื่องนี้ได้ออกฉายในโรงภาพยนตร์ที่ประเทศญี่ปุ่นในวันที่ 4 ธันวาคม พ.ศ. 2553 ส่วนประเทศไทยออกฉายในวันที่ 10 มีนาคม พ.ศ. 2555 เรื่องราวอารัมภบทไปสู่ภาพยนตร์ที่ชื่อ "ฉลองเริ่มต้นภาพยนตร์! เปิดฉาก "ศึกผ่าโลกันต์"" ได้รวมอยู่ในอนิเมะ และได้ออกฉายทางทีวีโตเกียวในวันที่ 30 พฤศจิกายน พ.ศ. 2553 ไทโตะ คูโบะได้ปล่อยมังงะที่มีตอนเดียวในชื่อ "บลีช เดอะอันฟอร์กิฟเวนส์" ตีพิมพ์ลงนิตยสารโชเน็งจัมป์รายสัปดาห์ ในวันที่ 29 พฤศจิกายน พ.ศ. 2553 ซึ่งเป็นเรื่องราวของตัวร้ายในภาพยนตร์ที่ชื่อ "ซูเร็น" นอกจากนี้ยังมีหนังสือข้อมูลเกี่ยวกับภาพยนตร์ในชื่อว่า "บลีช: ออฟฟิเชียลอินวิเทชันบุ๊กเดอะเฮลล์เวิร์ส" ที่เผยแพร่ไปพร้อมกับการเปิดตัวภาพยนตร์ 
ภาพยนตร์ในรูปแบบดีวีดีได้จัดจำหน่ายที่ประเทศญี่ปุ่นในวันที่ 25 สิงหาคม พ.ศ. 2554 ส่วนที่ประเทศไทยได้จัดจำหน่ายโดยโรส มีเดียในปี พ.ศ. 2555
ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2021

ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2021 เป็นการแข่งขันฟุตบอลชิงแชมป์แห่งชาติยุโรป รุ่นอายุไม่เกิน 21 ปี ครั้งที่ 23 จัดโดยยูฟ่า ซึ่งเป็นการแข่งขันของทีมเยาวชนรุ่นอายุไม่เกิน 21 ปีจากทีมยุโรป. ทัวร์นาเมนต์รอบสุดท้ายจะเป็นเจ้าภาพจัดการแข่งขันใน ประเทศฮังการี และ ประเทศสโลวีเนีย ในวันที่ 13–27 มิถุนายน ค.ศ. 2021.
ในขั้นต้น, 12 ทีมจะได้ลงเล่นในทัวร์นาเมนต์, อย่างไรก็ตามในวันที่ 6 กุมภาพันธ์ ค.ศ. 2019, คณะกรรมการบริหารของยูฟ่าได้เพิ่มจำนวนทีมเป็น 16 ทีม. ผู้เล่นที่เกิดเมื่อวันที่หรือหลังวันที่ 1 มกราคม ค.ศ. 1998 เท่านั้นจะมีสิทธิ์เข้าร่วม.
สเปน เป็นทีมแชมป์เก่าที่จะต้องมาป้องกันแชมป์.
การคัดเลือกเจ้าภาพ.
สมาคมต่อไปนี้สื่อถึงได้รับความสนใจในการเสนอชื่อเป็นเจ้าภาพจัดการแข่งขัน:
รอบคัดเลือก.
ทีมที่ผ่านเข้ารอบ.
ทีมด้านล่างนี้ได้สิทธิ์เข้ารอบสำหรับทัวร์นาเมนต์รอบสุดท้าย.
"หมายเหตุ: สถิติการลงสนามทั้งหมด จะประกอบไปด้วย ยุค ยู-21 เท่านั้น (ตั้งแต่ปี ค.ศ. 1978)."
สนามแข่งขัน.
เมื่อวันที่ 3 ธันวาคม พ.ศ. 2561, สมาคมฟุตบอลสโลวีเนีย ได้ประกาศสนามแข่งขันที่ถูกเลือกไว้ล่วงหน้า:
สหพันธ์ฟุตบอลฮังการี ได้เสนอสนามแข่งขันดังต่อไปนี้:
นัดเปิดสนามจะเกิดขึ้นในประเทศสโลวีเนีย, ในขณะที่นัดชิงชนะเลิศจะเกิดขึ้นในประเทศฮังการี.
รอบแบ่งกลุ่ม.
ชนะเลิศและรองชนะเลิศของแต่ละกลุ่มจะได้ผ่านเข้าสู่รอบก่อนรองชนะเลิศ.
เวลาทั้งหมดคือเวลาท้องถิ่น, CET  สำหรับแต่ละนัดระหว่างวันที่ 24 และ 27 มีนาคม ค.ศ. 2021, CEST  สำหรับแต่ละนัดระหว่างวันที่ 28 และ 31 มีนาคม ค.ศ. 2021.
กลุ่ม เอ.
<onlyinclude>
</onlyinclude>
กลุ่ม บี.
<onlyinclude>
</onlyinclude>
กลุ่ม ซี.
<onlyinclude>
</onlyinclude>
กลุ่ม ดี.
<onlyinclude>
</onlyinclude>
ผู้ทำประตู.
มีการทำประตู 83 จากการแข่งขัน 31 เฉลี่ย ต่อนัด
การทำประตู 4 ครั้ง
สโนว์บอลลิง (การร่วมเพศ)

สโนว์บอลลิงหรือสโนว์ดรอปปิง(Snowballing - snowdropping) เป็นกิจกรรมทางเพศอย่างหนึ่งของมนุษย์ซึ่งบุคคลหนึ่งจะเอาน้ำอสุจิที่หลั่งออกมาจากอวัยวะเพศชายของคู่ร่วมนอนชายเข้าไปในปากของตน จากนั้นก็จะป้อนส่งเข้าไปในปากของคนอื่นอีกคนหรือของคู่ร่วมนอนชายที่เป็นผู้หลั่งน้ำอสุจิก็ได้ ซึ่งมักจะผ่านทางการจูบ
การกระตุ้นหัวนม

การกระตุ้นหัวนมหรือกระตุ้นหน้าอก เป็นการกระตุ้นที่หน้าอก การกระตุ้นนั้นอาจจะเกิดขึ้นได้จากการเลี้ยงลูกด้วยนม กิจกรรมทางเพศ หรือการตอบสนองทางอ้อมที่ไม่ใช่ทางเพศ เป็นส่วนหนึ่งของกิจกรรมทางเพศ การกระทำที่อาจจะดำเนินการต่อเมื่อหรือโดยบุคคลที่มีสถานะเพศหรือรสนิยมทางเพศใดๆก็ได้ มันอาจจะเกิดขึ้นด้วยการใช้นิ้วมือ หรือทางปาก เช่น การดูดหรือเลีย เช่นเดียวกับการใช้วัตถุอื่นๆ การกระตุ้นที่หัวนมอาจจะสร้างเร้าอารมณ์ทางเพศและหัวนมที่ตั้งชันสามารถบ่งบอกถึงความเร้าอารมณ์ทางเพศของแต่ละบุคคล หญิงและชายที่อยู่ในวัยผู้ใหญ่ได้บอกเล่าว่าการกระตุ้นที่หัวนมอาจจะต้องใช้เพื่อเป็นการเริ่มต้นและเพิ่มอารมณ์ทางเพศมากขึ้น และผู้หญิงไม่กี่คนได้บอกเล่าว่าได้ลิ้มลองถึงความเสียวสุดยอดทางเพศจากการกระตุ้นหัวนม
ริชาร์ด อเบล สมิธ

พันเอก ริชาร์ด อเบล สมิธ  เกิดเมื่อวันที่ 11 ตุลาคม ค.ศ. 1933 ณ พระราชวังเค็นซิงตัน ลอนดอน เป็นพระโอรสใน อดีตเจ้าหญิงเมย์แห่งเท็ค กับ เซอร์เฮนรี อเบล สมิธ เป็นพระนัดดาใน เจ้าหญิงอลิซ เคาน์เตสแห่งแอธโลน พระปนัดดาใน เจ้าชายลีโอโพลด์ ดยุกแห่งออลบานี เป็นผู้สืบเชื้อสายใน สมเด็จพระราชินีนาถวิกตอเรียแห่งสหราชอาณาจักร ทั้งยังเป็นน้าชายของ เอียน ลิดเดลล์-เกรนเจอร์ นักการเมืองชาวสหราชอาณาจักร โดยตอนเขามีชีวิตอยู่นั้น เขาอยู่ในลำดับที่ 312 ในการสืบราชบัลลังก์สหราชอาณาจักร เขาจบการศึกษาที่มหาวิทยาลัยกลอสเตอร์เชอร์ชิลล์ 
ต่อมา ริชาร์ด อเบล สมิธ ได้เข้ารับราชการทหาร ขาเป็นผู้ช่วยผู้ว่าการประเทศไซปรัส ในปี ค.ศ. 1964 เขาเป็นอาจารย์สอนวิชาทหารระหว่างปี ค.ศ. 1960 - ค.ศ. 1963 ที่โรงเรียนนายร้อยทหารบกแซนด์เฮิสต์ เขาเป็นคนคุมกองทหารอาสาของเชอร์วู้ดเรนเจอร์กองอาสาระหว่าง ค.ศ. 1967 - ค.ศ. 1969 เขาได้ตำแหน่งรองผู้หมวดของน็อตติงแฮม ระหว่าง ค.ศ. 1970 - ค.ศ. 1991 และตำแหน่งสำคัญในน็อตติงแฮม ปี ค.ศ. 1978 ในระดับสูง กับตำแหน่งรองอธิบดีของน็อตติงแฮมระหว่าง ค.ศ. 1991 - ค.ศ. 1999
สมรส.
เขาสมรสกับ มาเซีย เคนดิว เมื่อวันที่ 28 เมษายน ค.ศ. 1960 มีลูกสาวหนึ่งคน คือ
ริชาร์ด อเบล สมิธ เสียชีวิตเมื่อวันที่ 23 ธันวาคม ค.ศ. 2004 ด้วยโรคเลือดสมอง ด้วยอายุ 71 ปี
เรือหลวงแม่กลอง

เรือหลวง"แม่กลอง" เป็นเรือรบประเภทเรือฟริเกต ต่อที่อู่เรืออุระงะ เมืองโยโกซูกะ ประเทศญี่ปุ่น เมื่อปี พ.ศ. 2479 โดยการควบคุมการต่อของ น.อ. หลวงชาญจักรกิจ ชมะนันทน์ และ พระประกอบกลกิจ ขึ้นระวางประจำการเมื่อ พ.ศ. 2480 และปลดระวางประจำการเมื่อ พ.ศ. 2539 รวมระยะเวลาประจำการ 59 ปี นับว่าเป็นเรือรบที่ประจำการยาวนานที่สุดในประวัติศาสตร์กองทัพเรือไทย และเป็นเรือรบที่มีความเก่าแก่เป็นอันดับ 2 ของโลก ได้ผ่านการใช้งานในหน้าที่สำคัญหลายครั้ง เช่น เคยใช้เป็นเรือพระที่นั่งในรัชกาลที่ 8 และรัชกาลที่ 9 ร่วมรบในสงครามมหาเอเชียบูรพา และใช้เป็นเรือฝึกของทหารเรือ ปัจจุบันกองทัพเรือได้ดำเนินการอนุรักษ์และปรับปรุงเป็นพิพิธภัณฑ์เรือรบไทย เพื่อน้อมเกล้าฯ ถวายพระบาทสมเด็จพระมหาภูมิพลอดุลยเดชมหาราช บรมนาถบพิตร เนื่องในโอกาสพระราชพิธีกาญจนภิเษก พ.ศ. 2539 ตั้งอยู่ที่ป้อมพระจุลจอมเกล้า บริเวณริมน้ำปากอ่าวแม่น้ำเจ้าพระยา พื้นที่ใกล้กับพระบรมราชานุสาวรีย์รัชกาลที่ 5
เกาะเพมบา

เกาะเพมบา ("al-Jazīra al-khadrā", ความหมาย "The Green Island") เป็นเกาะส่วนหนึ่งของกลุ่มเกาะแซนซิบาร์ บริเวณชายฝั่งสวาฮีลี มหาสมุทรอินเดีย เกาะมีพื้นที่ 988 ตร.กม. อยู่ทางตอนเหนือของเกาะอุงกูจาราว 50 ตร.กม. ถือเป็นเกาะที่ใหญ่ที่สุดของหมู่เกาะ
แคว้นตะบูก

ตะบูก ("Minṭaqat Tabūk") บางครั้งอาจจะสะกดว่า "ตะเบาว์ก" (Tabouk) เป็นแคว้นของประเทศซาอุดีอาระเบีย ตั้งอยู่บริเวณตะวันตกเฉียงเหนือของประเทศติดกับทะเลแดงซึ่งกั้นกับประเทศอียิปต์ โดยมีพื้นที่ 146,072 ตร.กม. และมีประชากร 910,030 คน (2017) มีเมืองหลวงคือตะบูก และปกครองโดยฟะฮัด บิน สุลต่าน ตั้งแต่ ค.ศ. 1987
การรับรู้ (จิต)

การรับรู้  เป็นหน้าที่หนึ่งของจิตซึ่งเกี่ยวข้องกับการรับรู้สามมิติ ได้แก่ กาละ เทศะ และบุคคล "ความงุนงงสับสน" (disorientation) เป็นปัญหาของการรับรู้ และอาจเกิดได้จากสาเหตุต่าง ๆ เช่น อาการเพ้อจนถึงภาวะพิษ ตรงแบบความงุนงงสับสนจะเกิดกับกาละก่อน แล้วเป็นเทศะ และบุคคลในขั้นสุดท้าย 
การประเมิน.
ในบริบทอุบัติเหตุหรือการบาดเจ็บใหญ่ อาสาสมัครฉุกเฉินการแพทย์ (Emergency Medical Responder) ดำเนินการประเมินแบบละเอียดมากขึ้นเป็นลำดับซึ่งช่วยชี้แนวทางการตอบสนองในระยะแรกวิกฤต ตามแบบแล้วการประเมินการรับรู้ทางจิตมีลำดับสำคัญสุดโดยพลันสามอันดับ ได้แก่ 
ตัวอักษร AAOx4 สามารถบันทึกได้อีกอย่างเป็น COAX4 บุคคลที่เป็น COAx4 กล่าวกันว่า "มีสติ รู้สติและรับรู้บุคคล กาละเทศะ และเหตุการณ์" เมื่อรายงาน ค่าที่น้อยกว่า 4 จะมีการระบุเพื่อความชัดเจน (เช่น ผู้ป่วย COAx2 รับรู้เทศะและตนเอง) 
การรับรู้ทางจิตมีความสัมพันธ์อย่างใกล้ชิด และมักปนกับช็อกเหตุอุบัติเหตุ รวมทั้งภาวะช็อกทางกายภาพ (ช็อก) และภาวะช็อกทางจิต (ได้แก่ ปฏิกิริยาเฉียบพลันต่อความเครียด ภาวะจิตใจที่สนองต่อเหตุการณ์น่าสะพรึงกลัว) 
ไม่ชัดเจนว่าบริเวณใดของสมองเกี่ยวข้องกับการรับรู้ แต่มีรายงานว่ารอยโรคของก้านสมองและซีกสมองทำให้เกิดความงุนงงสับสน โดยเสนอว่าทั้งสองส่วนนี้ทำงานร่วมกันเพื่อธำรงการรู้และหน้าที่ย่อยของการรับรู้
อิซวัน มะฮ์บุด

โมฮามัด อิซวัน บิน มะฮ์บุด (14 กรกฎาคม ค.ศ. 1990 —) เป็นนักฟุตบอลชาวสิงคโปร์ ปัจจุบันเล่นตำแหน่งผู้รักษาประตูให้กับสโมสรไลออนซิตีเซเลอส์ ในสิงคโปร์พรีเมียร์ลีก และทีมชาติสิงคโปร์ เขาเป็นส่วนหนึ่งของทีมชาติสิงคโปร์ในชุดที่ชนะเลิศเอเอฟเอฟ ซูซูกิ คัพ 2012
สโมสร.
ในฤดูกาล 2018 อิซวันเซ็นสัญญากับหนองบัว พิชญ ทำให้เขากลายเป็นผู้เล่นชาวสิงคโปร์คนที่สองที่ได้ลงเล่นในไทยลีก 2 ต่อจากฮัสซัน ซันนี ผู้เล่นของอาร์มี่ ยูไนเต็ด เขาทำผลงานให้กับสโมสรได้เป็นอย่างดี จนมีชื่อติดทีมยอดเยี่ยมประจำไทยลีก 2 ฤดูกาล 2018 จัดอันดับโดยโฟร์โฟร์ทู
ทีมชาติ.
อิซวันลงเล่นให้กับทีมชาติสิงคโปร์ครั้งแรกในนัดกระชับมิตรที่พบกับจีนไทเปเมื่อวันที่ 18 กรกฎาคม ค.ศ. 2011
เขาขึ้นมาเป็นตัวหลักของทีมชาติใน ค.ศ. 2011 และมีส่วนช่วยให้สิงคโปร์เอาชนะคู่ปรับตลอดกาลอย่างมาเลเซียทั้งไปและกลับในการแข่งขันฟุตบอลโลกรอบคัดเลือก
ในวันที่ 16 มิถุนายน ค.ศ. 2015 อิซวันเซฟถึง 18 ครั้ง ช่วยให้สิงคโปร์บุกไปยันเสมอญี่ปุ่นที่ไซตามะ 0-0 ในการแข่งขันฟุตบอลโลก 2018 รอบคัดเลือก
เกียรติประวัติ.
สโมสร.
ไลออนส์ 12
 ไลออนซิตีเซเลอส์ 
ทีมชาติ.
สิงคโปร์
อิษยา ฮอสุวรรณ

อิษยา ฮอสุวรรณ (เกิด 4 กรกฎาคม พ.ศ. 2539) ชื่อเล่น อุ้ม เป็นนักแสดงหญิงชาวไทย สังกัดช่อง 3 เอชดี เป็นที่รู้จักจากภาพยนตร์เรื่อง "ฉลาดเกมส์โกง" และละครซีรีส์ชุด "ดวงใจเทวพรหม ตอน ใจพิสุทธิ์" 
ประวัติ.
อิษยา ฮอสุวรรณ เกิดเมื่อวันที่ 4 กรกฎาคม พ.ศ. 2539 อำเภอหนองหาน จังหวัดอุดรธานี เป็นบุตรสาวคนเล็ก มีพี่ชาย 1 คน สำเร็จการศึกษาระดับมัธยมศึกษาจาก โรงเรียนสตรีราชินูทิศ และสำเร็จการศึกษาระดับปริญญาตรี สาขาวิชาออกแบบนิเทศศิลป์ จากคณะมัณฑนศิลป์ มหาวิทยาลัยศิลปากร
อิษยา เข้าสู่วงการบันเทิงตั้งแต่ช่วงที่กำลังศึกษาอยู่ชั้นมัธยมศึกษาปีที่ 5 จากการชักชวนของผู้จัดการที่บังเอิญไปพบเธอที่ จังหวัดอุดรธานี จากนั้นจึงได้แนะนำเธอลองมาแคสติ้ง จนกระทั่งได้เซ็นสัญญาเป็นนักแสดงในสังกัดของช่อง 3
พระเจ้ายูรเยแห่งชิลลา

พระเจ้ายูรเยแห่งชิลลา (ค. 284 – 298, สวรรคต 298) รู้จักในพระนาม ยูรี หรือโดยพระนามาภิไธยอย่างเป็นทางการของพระองค์ ยูรเย อีซากึม เป็น กษัตริย์องค์ที่ 14 ของรัฐ ชิลลา ของเกาหลี พระองค์มาจากราชสกุลซ็อกและเป็นพระราชโอรสของ พระเจ้าโจบอน แต่พระราชมารดาของพระองค์มาจากราชสกุลปาร์ค และเป็นผู้สืบสายพระโลหิตของ พระเจ้าฮย็อกกอเซ
"ซัมกุก ซากี" เล่าขานถึงพระราชมารดาของพระเจ้ายูรเยที่ถือกำเนิดจากแสงดาว นอกจากนี้ยังบันทึกถึงการรุกรานจาก วะ ซ้ำหลายครั้ง ระหว่างการครองราชย์ของพระองค์ และความสัมพันธ์ที่ดีกับ แพ็กเจ
พระเจ้าคีริมแห่งชิลลา

พระเจ้าคีริมแห่งชิลลา (ค. 298 – 310, สวรรคต 310), พระนามที่ได้มอบให้ไว้เช่น คีริป และบางทีก็เช่น คีกู เป็น กษัตริย์องค์ที่ 15 ของ ชิลลา ซัมกุก ซากี บันทึกว่าพระองค์อาจเป็นพระราชนัดดา (หลาน) หรือ พระราชปนัดดา (เหลน) ของ พระเจ้าโจบอน
ใน ค.ศ. 308 พระองค์พระราชทานชื่อให้กับอาณาจักรนี้ว่า "ชิลลา" ก่อนหน้านี้เคยเป็นที่รู้จักในนาม ซาโร-กุก หรือ ซอราโบล
พระเจ้าฮึลแฮแห่งชิลลา

พระเจ้าฮึลแฮแห่งชิลลา (ค. 310 – 356, สวรรคต 356), พระอิสริยยศ ฮึลแฮ อีซากึม เป็น กษัตริย์องค์ที่ 16 ของอาณาจักร ชิลลา แห่งเกาหลี พระองค์เป็นสมาชิกของตระกูลชนชั้นสูงตระกูล ซ็อก ซึ่งครองบัลลังก์ในช่วงต้นของชิลลา ตามที่ ซัมกุก ซากี ได้บันทึกไว้ พระองค์เป็นบุตรชายของนายพล อูโร ซึ่งเป็นพระราชโอรสของ แนแฮ อีซากึม แม้ว่าเราจะไม่ทราบปีที่ประสูติของพระองค์ คาดกันว่าพระองค์ยังทรงพระเยาว์เมื่อพระองค์ขึ้นสู่บัลลังก์เป็นครั้งแรก
ซัมกุก ซากี กล่าวอีกว่า ยังเกี่ยวข้องเป็นพันธมิตรโดยการแต่งงานกับพวก วะ ซึ่งลงเอยใน ค.ศ. 313 แต่พังพินาศใน ค.ศ. 346 ใน ค.ศ. 347 มีการบุกรุกครั้งใหญ่และกองทัพญี่ปุ่นได้บุกโจมตี คย็องจู
บีจิวเวลด์ ทวิสต์

บีจิวเวลด์ ทวิสต์  เป็นเกมปริศนาของซีรีส์เกมบีจิวเวลด์ ผลิตและเผยแพร่ในวันที่ 27 ตุลาคม ค.ศ. 2008 โดยป็อปแคปเกมส์
วิธีเล่น.
ผู้เล่นจะจับคู่อัญมณีด้วยวิธีหมุนตามเข็มนาฬิกา ซึ่งต่างจากรุ่นอื่นที่ต้องสลับระหว่างสองอัญมณี. และใช่ว่าทุกครั้งที่หมุนจะทำให้เกิดคู่เสมอไป ถ้าผู้เล่นทำภารกิจพิเศษสำเร็จ โดยการหมุนให้ตรงตามรูปแบบ จะทำให้จำนวนขีดเพิ่มขึ้น และทำลายอัญมณีที่ไม่ดีหนึ่งอัน (หรือถ้าไม่มี มันจะเพิ่มจำนวนขีดขึ้นอีก) เกมนี้มีโหมดเกมที่แตกต่างกัน ได้แก่.
คลาสสิก.
ผู้เล่นต้องจับคู่อัญมณีเพื่อเติมบาร์ที่อยู่ด้านซ้ายของหน้าจอ เมื่อบาร์เต็มแล้ว ผู้เล่นจะวาร์ปไปด่านต่อไป เกมจะจบลงเมื่อระเบิดหรือดูมเจ็ม (Doom Gem) นับถอยหลังถึงศูนย์แล้วระเบิดทำลายกระดานและยานอวกาศ
เซน.
คล้ายกับโหมดคลาสสิก แต่ไม่มีระเบิด, ตัวล็อก และดูมเจ็ม ซึ่งเป็นโหมดที่สามารถเล่นได้ไม่มีวันจบ และผู้เล่นจะไม่มีวันแพ้
ท้าทาย.
โหมดท้าทายจะปลดล็อกเมื่อผู้เล่นเก็บตำแหน่งถึงระดับ 3
โหมดท้าทายเป็นโหมดที่ผู้เล่นจะต้องชนะภารกิจในแต่ละดาวให้ได้ ถ้าผู้เล่นชนะภารกิจของดาวหนึ่ง ดาวถัดไปจะถูกปลดล็อก และจะได้รับดาว ดาวแต่ละดวงจะมีเจ็ดภารกิจซึ่งจะยากขึ้นเรื่อย ๆ หลังจากชนะภารกิจที่เจ็ดแล้ว ดาวนั้นจะเข้าโหมดคราส ซึ่งผู้เล่นจะต้องทำคะแนนให้สูงสุดภายในเวลา 3 นาที (ยกเว้นดาว Stratamax และ Survivor)
บลิสต์.
โหมดนี้จะปลดล็อกเมื่อผู้เล่นชนะด่าน 10 ในโหมดคลาสสิก
วิธีเล่นจะคล้ายกับโหมดคลาสสิก แต่จะจับเวลาให้เก็บคะแนนให้มากที่สุดภายในเวลา 5 นาที ส่วนในรุ่นเว็บจะอยู่ที่ 3 นาที เกมจะจบลงเมื่อระเบิดนับถอยหลังถึงศูนย์ หรือเมื่อเวลาลดลงถึงศูนย์
ต่อสู้.
โหมดต่อสู้เป็นโหมดที่มีในเครื่องเล่นนินเทนโด DS และ DSiWare ซึ่งเป็นโหมดที่คล้ายกับโหมดคลาสสิก แต่จะเป็นโหมดที่ผู้เล่นจะต้องต่อสู้กับอีกผู้เล่นหนึ่ง. ผู้เล่นสามารถส่งระเบิดไปให้ผู้เล่นอีกคนได้โดยการจับคู่อัญมณีเรียง 6 อัน ผู้เล่นคนไหนที่เติมท่อเต็มก่อนชนะ.
เสียง.
เสียงของเกมผลิตโดยปีเตอร์ ฮัจบา นักดนตรีชาวฟินแลนด์ ที่รู้จักกันในชื่อเล่นว่า สกาเวน (Skaven) และฟิลิป แครอน ส่วนเสียงในเมนูและเกมถูกกล่าวโดยเคน แทมปลิน. และรุ่น Xbox 360 โดยลานี มิเนลลา.
การดูหมิ่นอัลกุรอาน

"การดูหมิ่นอัลกุรอาน"  เป็นการปฏิบัติต่ออัลกุรอานในรูปแบบที่อาจถือเป็นการดูหมิ่น
ในกฎหมายอิสลาม ผู้ศรัทธาต้องไม่ทำลายอัลกุรอานและมีข้อบังคับให้ทำวุฎูอ์ (ทำน้ำละหมาด) ก่อนที่จะจับอัลกุรอาน ในทางกลับกัน การจงใจทำให้สกปรกหรือทำลายอัลกุรอานนั้น ชาวมุสลิมจะถือว่าเป็นการดูหมิ่นศาสนา จนถึงขั้นเป็นจุดถกเถียงกันว่าควรให้ผู้มิใช่มุสลิมปฏิบัติตามกฎหมายอิสลามหรือไม่ และหัวข้อละเอียดอ่อนในความสัมพันธ์ระหว่างประเทศว่าควรจัดการอย่างไรเมื่อมุสลิมเรียกร้องให้ผู้ไม่ศรัทธาปฏิบัติตามหลักคำสอนของอัลกุรอาน
การกำจัดสำเนาอัลกุรอานเป็นสิ่งที่น่ากังวลสำหรับชาวมุสลิม เพราะในกุรอานไม่ได้บอกว่าให้กำจัดกุรอานที่เสียหายอย่างไร โดยแต่ละพื้นที่มีวิธีกำจัดอัลกุรอานที่เสียไม่เหมือนกัน ไมเคิล คุก นักประวัติศาสตร์อิสลาม ได้กล่าวว่ากุรอานควรเก็บในถุงผ้าแล้วฝังไว้ในที่ที่ไม่ถูกเหยียบย่ำ หรือที่ที่ "ปลอดภัย" จากสิ่งสกปรก การเผาเมื่อกระทำอย่างมีเกียรติก็ถือว่ายอมรับได้เช่นกัน: เช่น ในประเทศซาอุดีอาระเบียมีการทำลายอัลกุรอานที่ไม่ได้มาตรฐานของรัฐด้วยการเผา เพื่อหลีกเลี่ยงการทำให้หน้ากระดาษเปื้อน
การดูหมิ่นสำเนาคัมภีร์อัลกุรอานโดยเจตนาจะส่งผลให้ต้องโทษจำคุกในบางประเทศ และอาจถึงขั้นประหารชีวิตในอัฟกานิสถาน, อิหร่าน, ซาอุดีอาระเบีย และโซมาเลีย หรือถึงขั้นจำคุกตลอดชีวิตในปากีสถาน ตามกฎหมายข้อที่ 295-B ในประมวลกฎหมายอาญาของปากีสถาน